title: Petre Dumitrescu

text: Stalingradissa taistelevat saksalaisjoukot tarvitsivat kipeästi tukea, joten Saksan maavoimien yleisesikunta siirsi suuren osan Dumitrescun joukoista Stalingradiin. Joukkojen siirton vaikutti Saksan yleisesikunnan päätös liittää kaikki romanialaisjoukot Neuvostoliiton lounaisosassa osaksi 3. armeijaa. Dumitrescu vastusti joukkojen siirtoa, koska neuvostojoukkoja alkoi kokoontua Neuvostoliiton lounaisosassa, mutta Saksan maavoimien yleisesikunta jätti Dumitrescun valitukset huomioimatta. Marraskuussa 1942 neuvostojoukot hyökkäsivät lounaassa, ja romanialaiset joutuivat perääntymään. Romanialaisjoukot olivat hetken ajan Chir-joen varrella, mutta neuvostojoukkojen hyökkäys pakotti romanialaiset perääntymään uudestaan vuoden 1942 joulukuussa.


title: Petre Dumitrescu

text: Vuoden 1944 maaliskuun 24. päivästä elokuun 27. päivään Dumitrescu komensi 3. armeijan lisäksi Saksan 6. armeijaa. Armeijat muodostivat ns. Dumitrescun armeijaryhmän, joka pysäytti neuvostojoukot Ensimmäisessä Jassyn–Kišinjovin offensiivissa. Toisen Jassyn–Kišinjovin offensiivin jälkeen neuvostojoukot miehittivät Bukarestin 31. elokuuta. Dumitrescun suunnitelmana oli Bukarestiin palaaminen ja samalla neuvostojoukkojen välttäminen matkan varrella. Puna-armeijan joukot kuitenkin väijyttivät Dumitrescun joukot matkalla, ja 3. armeijan rippeet saapuivat Bukarestiin myöhemmin. Tähän mennessä yli 130 000 romanialaista oli jäänyt neuvostojoukkojen vangeiksi. Romania solmi aselevon Neuvostoliiton kanssa 12. syyskuuta 1944.


title: Gabriella Ullberg Westin

text: Gabriella Ullberg Westin (s. 1973 Hudiksvall) on ruotsalainen kirjailija. Hänet tunnetaan rikostarkastaja Johan Rokan tutkimuksia käsittelevistä dekkareistaan.


title: Gabriella Ullberg Westin

text: Gabriella Ullberg Westin syntyi ja varttui Hudiksvallissa. Nuoruudessaan hän asui Italiassa ja työskenteli siellä valokuvamallina. Mallintöiden ohella hän kouluttautui muotisuunnittelijaksi. Muotialan koulutuksen lisäksi Ullberg Westin on suorittanut opintoja yliopistoissa. Hän opiskeli kriminologiaa Tukholman yliopistossa. Sen ohella hän on opiskellut viestintätieteitä Keski-Ruotsin yliopistossa. Valmistumisen jälkeen hän on työskennellyt viestintäalalla. Ennen siirtymistään vapaaksi kirjailijaksi hän työskenteli viestintätehtävissä Ruotsin suurimman puhelinyhtiön palveluksessa. Vuonna 2014 Ullberg Westin aloitti täysipäiväisenä kirjailijana.


title: Gabriella Ullberg Westin

text: Ullberg Westin asuu Tukholmassa ja hän on naimisissa poliisina työskentelevän miehen kanssa. Pariskunnalla on kaksi lasta. Vapaa-ajalla Ullberg Westin harrastaa juoksua ja hän on ottanut osaa useisiin pitkän matkan juoksukilpailuihin.


title: Gabriella Ullberg Westin

text: Ullberg Westinin ensimmäinen dekkari "Yksinäinen perhonen" () ilmestyi vuonna 2014 ja suomennettuna 2015 HarperCollins Nordicin kustantamana. Se oli uuden dekkarisarjan ("Murha Hudiksvallissa") avausosa. Sarjan keskeinen henkilö on rikostarkastaja "Johan Rokka", joka on palannut kotikaupunkiinsa Hudiksvalliin. Vuonna 2017 ilmestyi sarjan kolmas osa "Fixaren".


title: Ford F-Series

text: Ford F-Series on Ford Motor Companyn vuodesta 1948 valmistama lava-auto. Meksikossa autoa markkinoidaan nimellä Ford Lobo.


title: Ford F-Series

text: F-Series on ollut Yhdysvaltain myydyin automalli vuodesta 1981, ja myydyin pick-up vuodesta 1977.


title: David Goodwin

text: David Goodwin (s. 27. helmikuuta 1992 Saint Louis, Missouri, Yhdysvallat) on yhdysvaltalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä, mutta osaa pelata myös laidassa.


title: David Goodwin

text: Goodwin vietti juniorivuotensa pääasiassa kotikaupungissaan Missourin Saint Louisissa. Kaudella 2009–2010 hän oli St. Louis Ameteur Bluesin B-juniorijoukkueen paras pistemies ja syöttäjä tehoilla 31+40=71 ja Goodwin sijoittui koko T1EHL:n pistepörssissä kolmanneksi. Hän pelasi kauden aikana myös yhden ottelun NAHL-junioriliigan St. Louis Banditsissa. Green Bay Gamblers varasi Goodwinin 25. pelaajana USHL:n varaustilaisuudessa 2010. Hän siirtyi joukkueeseen kaudeksi 2010–2011 ja eteni Gamblersin kanssa aina Clark Cup -finaaleihin saakka, mutta mestaruuden vei lopulta kuitenkin Dubuque Fighting Saints otteluvoitoin 3–1. Kauden 2011–2012 päätyttyä Goodwin oli Gamblersin kolmanneksi paras pistemies tehoilla 17+22=39, mutta hän siirtyi kesken kauden kuitenkin Sioux City Musketeersin joukkueeseen. Kesken kauden 2012–2013 Goodwinin USHL-osoite vaihtui sieltä Cedar Rapids RoughRidersiin.


title: David Goodwin

text: Vuodet 2013–2017 Goodwin kävi Pennsylvanian osavaltionyliopistoa. "Freshman -vuotenaan" 2013–2014 hän oli tehoilla 7+11=18 joukkueensa paras syöttäjä Luke Juhan ja Dylan Richardin kanssa sekä toiseksi paras pistemies Eric Scheidin jälkeen. "Sophomore -vuotenaan" 2014–2015 Goodwin oli Penn Staten paras maalintekijä ja toiseksi paras pistemies Casey Baileyn jälkeen tehoilla 15+19=34. Hän jakoi B1G:n maalipörssin viidennen sijan Michiganin Dylan Larkinin ja Ohio Staten Anthony Grecon kanssa sekä sijoittui pistepörssissä seitsemänneksi. Goodwin voitti myös joukkueensa sisäisen tehotilaston lukemalla +13.


title: David Goodwin

text: "Junior -vuotenaan" 2015–2016 Goodwin oli Penn Staten paras pistemies ja syöttäjä tehoilla 11+27=38, joilla hän jakoi B1G:n syöttöpörssin kolmannen sijan Minnesotan Justin Kloosin kanssa ja pistepörssin kuudennen sijan Minnesotan Hudson Faschingin kanssa. "Senior -vuotenaan" 2016–2017 Goodwin nousi joukkueensa kapteeniksi. Hän oli Penn Staten toiseksi paras pistemies Denis Smirnovin jälkeen tehoilla 11+27=38, joilla Goodwin jakoi B1G:n syöttöpörssin neljännen sijan Minnesotan Jake Bischoffin kanssa ja pistepörssin seitsemännen sijan Wisconsinin Luke Kuninin kanssa. Hän voitti kauden päätteeksi sarjan mestaruuden ja palkittiin urheiluhenkisimpänä pelaajana. Goodwin valittiin kolmena viimeisimpänä yliopistovuotenaan myös B1G:n kunniatähdistöön.


title: David Goodwin

text: Kaudeksi 2017–2018 Goodwin siirtyi 1+1-vuotisella sopimuksella SM-liigajoukkue Saimaan Palloon. Häntä oli houkuttelemassa Suomeen Goodwinin kanssa Penn Statessa pelannut Erik Autio. Goodwinin ensimmäinen ammattilaiskausi toi 60 runkosarjaottelussa tehot 10+19=29 ja yhdekssä playoff-ottelussa tehot 2+1=3. Huhtikuussa 2018 SaiPa käytti hänen sopimuksessaan olleen option ja teki Goodwinin kanssa vuoden mittaisen jatkosopimuksen.


title: David Goodwin

text: Goodwin on tehnyt vuosia myös hyväntekeväisyystyötä Väli-Amerikassa ja Kaakkois-Aasiassa. Hän on asunut sekä El Salvadorissa, Nicaraguassa että Kuubassa. Goodwin teki Väli-Amerikassa pääasiassa rakennustöitä ja hän opetti Kuubassa englantia paikallisille yliopisto-opiskelijoille. Kesällä 2017 Goodwin veti Pandoo Nation -nimisen hankkeen alaisuudessa kiekkoleiriä Filippiinien pääkaupungissa Manilassa.


title: David Goodwin

text: Goodwinin isoveljet Paul ja Sam ovat entisiä yliopistokiekkoilijoita, joista jälkimmäisenä mainittu on myöhemmin valmentanut mm. Singaporen maajoukkuetta.


title: Chevrolet Silverado

text: Chevrolet Silverado on General Motorsin Chevrolet-divisioonan valmistama iso lava-auto. GMC valmistaa GMC Sierra- nimistä mallia joka on teknisesti identtinen Silveradon kanssa.


title: Eepos-kirjastot

text: Eepos-kirjastot on Etelä-Pohjanmaan kuntien sekä Kaskisten, Perhon, Vetelin, Laihian ja Isonkyrön kirjastojen muodostama seudullinen verkosto eli kirjastokimppa. Eepos-kirjastoihin kuuluu 22 kuntaa. Yhteiset verkkosivut ja verkkokirjasto ovat palvelleet asiakkaita helmikuusta 2017 alkaen. Yhteistyö mahdollistaa koko alueelle yhteiset käyttösäännöt, kirjastokortin, verkkopalvelun, e-kirjapalvelun, aineistokuljetukset sekä asiakas- ja aineistotietokannat.


title: Anne Marie Appelgren

text: Anne Marie Appelgren (s. 1956 Tammisaari) on suomenruotsalainen kirjailija.


title: Anne Marie Appelgren

text: Appelgrenin isoäiti Anne-Marie Appelgren kuoli Turussa saksalaisten pommituksissa 1940. Se ja monet muut toiseen maailmansotaan ajoittuvat kuolemantapaukset ovat leimanneet hänen elämäänsä ja tuotantoaan. Hän käsittelee romaanissaan "Skuggan av Saturnus" natsismin ihannointia verrattuna sen todellisuuden julmuuteen.


title: Monitoimitalo Monikko

text:
Monikko on vuonna 2017 valmistunut Nurmijärven Klaukkalan urheilualueella sijaitseva monitoimitalo. Monikossa on nuorisotila Kertsi, aulakahvila ja urheilualuetta palvelevat pukuhuoneet. Monikon rakentaminen maksoi 13.5 miljoonaa euroa.
Ulkoa rakennus on hyvin moderni ja siinä on isot ikkunat. Monikkosalissa järjestetään erikokoisia tilaisuuksia. Salissa on suuri teleskooppikatsomo, jossa on 332 istuinta ja tilaa 100 irtotuolia varten. Seisomapaikkoja katsomo sisäänvedettynä on 600. Lisäksi noin kolmasosa Monikosta on vuokrattu taiteen perusopetuksen oppilaitosten, eli Nurmijärven musiikkiopiston, Nurmijärven tanssiopiston ja Nurmijärven opiston käyttöön.
Monikossa on esiintynyt muun muassa Benjamin Peltonen ja Nikke Ankara. Siellä on järjestetty myös Ultimate-ysäribileet, Waldo’s Peoplen Marko Reijosen 50-vuotissyntymäpäivän kunniaksi. Suomen 100-vuotissyntymäpäivän kunniaksi Monikon lasiseinä valaistiin sinivalkoiseksi. Monikossa järjestetään lähes joka viikko myös pienempiä tapahtumia.


title: Brandenburg-luokka (taistelulaiva)

text: Brandenburg-luokka oli Saksan keisarikunnan laivaston ensimmäisessä maailmansodassa palvellut taistelulaivaluokka, johon kuului neljä alusta.


title: Audio-Technica

text: Audio-Technica Corporation () on Japanissa vuonna 1962 perustettu kansainvälinen äänentoistolaitteiden valmistaja, joka suunnittelee ja valmistaa ammattitason mikrofoneja, kuulokkeita, levysoittimien äänirasioita ja muita äänilaitteita kuten levysoittimia.


title: Audio-Technica

text: Audio-Technican perusti Hideo Matsushita Japanissa, Tokion Shinjukussa vuonna 1962. Yhtiön ensimmäinen tuote oli AT-1 äänirasia. Audio-Technican liiketoiminta kehittyi nopeasti ja yritys alkoi valmistamaan myös muita tuotteita kuten kuulokkeita


title: Ruusukäyrä

text: Ruusukäyrä eli Grandin ruusu ( tai "Rhodonea") on matematiikassa käyrä, jota voidaan pitää sinifunktion kuvaajana napakoordinaatistossa.


title: Ruusukäyrä

text: Jokainen ruusukäyrä on yhdenmuotoinen sellaisen käyrän kanssa, jonka yhtälö napakoordinaateissa on muotoa


title: Ruusukäyrä

text:
tai vaihtoehtoisesti
Karteesisessa koordinaatistossa käyrä voidaan edellisessä tapauksessa esittää yhtälöparilla :formula_3


title: Ruusukäyrä

text:
Nimi ruusukäyrä johtuu siitä, että käyrä tyypillisesti muistuttaa muodoltaan ruusun teriötä.
Jos "k" on kokonaisluku, tällä käyrän kuvaamalla ruusulla on
Vakio "a" osoittaa terälehtien pituuden.


title: Ruusukäyrä

text: Kun "k" on parillinen, koko käyrä tulee piirretyksi tasan kerran, kun kulma θ kasvaa 0:sta 2π:hin. Kun "k" on pariton, tämä tapahtuu jo välillä 0:sta π:hin. Yleisemmin sama tapahtuu millä tahansa välillä, jonka pituus on 2π, kun "k" on parillinen, tai π, jos "k" on pariton.


title: Ruusukäyrä

text: Jos "k" on puoliluku (esimerkiksi 1/2, 3/2 tai 5/2), käyrä muistuttaa ruusua, jolla on 4"k" terälehteä. Esimerkiksi: n=7, d=2, "k"= n/d =3,5, kun θ kasvaa 0:sta 4π:hin.


title: Ruusukäyrä

text: Jos "k" voidaan esittää muodossa "n"±1/6, missä "n" on nollasta poikkeava kokonaisluku, käyrä muistuttaa ruusua, jolla on 12"k" terälehteä.


title: Ruusukäyrä

text: Jos "k" voidaan esittää muodossa "n"/3, missä "n" on kokonaisluku, joka ei ole jaollinen kolmella, käyrä muistuttaa muodoltaan ruusua, jolla on "n" terälehteä, jos "n" on pariton, ja 2"n" terälehteä, jos "n" on parillinen.


title: Ruusukäyrä

text: Jos "k" on rationaaliluku, käyrä on suljettu, ja sillä on äärellinen pituus. Ellei "k" ole kokonaisluku, terälehdet saattavat olla osittain päällekkäin. Jos "k" on irrationaaliluku, käyrä ei ole suljettu, ja sen pituus on ääretön. Tässä tapauksessa käyrä on lisäksi tiheä, toisin sanoen se sivuuttaa yksikkökiekon jokaisen pisteen mielivaltaisen läheltä.


title: Ruusukäyrä

text:
Koska
kaikilla formula_6, käyrät, joiden yhtälöt napakoordinaateissa ovat
ovat yhtenevät ja voidaan kuvata toisilleen π/2"k" radiaanin rotaatiolla.


title: Ruusukäyrä

text: Ruusukäyrille antoi nimen italialainen matemaatikko Guido Grandi vuosien 1723 ja 1728 välillä.


title: Ruusukäyrä

text: Eräs ruusukäyrän erikoistapaus on neliapilan muotoinen käyrä, jolla "k" = 2. Sillä on karteesisissa koordinaateissa myös yhtälö


title: Ruusukäyrä

text:
Ruusukäyrän
sisään jäävän alueen eli terälehtien yhteenlaskettu pinta-ala on
jos "k" on parillinen, ja
jos "k" on pariton positiivinen kokonaisluku.


title: Ruusukäyrä

text:
Sama pätee ruusukäyrille, joiden yhtälö napakoordinaateissa on
sillä tämän yhtälön kuvaaja saadaan kosinin avulla määritellystä ruusukäyrästä yksinkertaisella rotaatiolla.


title: Ruusukäyrä

text: Ruusukäyrän napakoordinaateissa esitetyssä yhtälössä esiintyy vakiotekijä "k". Kun "k" on kokonaisluku, käyrä muodostaa muodoltaan kukkaa. Sillä on "k" terälehteä, jos "k" on pariton, ja 2"k" terälehteä, jos "k" on parillinen. Sen sijaan millään vakion "k" arvolla ei saada aikaan sellaista kukkaa, jossa terälehtien lukumäärä on parillinen mutta ei neljällä jaollinen (esimerkiksi 2, 6, 10 tai 14).


title: Ruusukäyrä

text: Kun "d" on alkuluku, on "n"/"d" supistumaton murtoluku. Kun ruusukäyrän yhtälössä oleva "k" on tällainen murtoluku, käyrän terälehden ovat osittain päällekkäin. Niiden terälehtien lukumäärä, joiden kanssa kukin niistä on osittain päällekkäin, on yhtä suuri kuin järjestysluku, joka ilmoittaa, kuinka mones alkuluku "d" on alkulukujen jonossa, kun luku 1 lasketaan mukaan (esimerkiksi kun "d" on 2, tämä luku on 2, ja vastaavasti alkulukuja 3, 5 ja 7 vastaavat lukumäärät 3, 4 ja 5).


title: Ruusukäyrä

text: Kun "k" on muotoa "k" = 1/"d", missä "d" on parillinen, käyrä muodostaa sarjan sisäkkäisiä silmukoita, ja keskellä on kaksi pienintä silmukkaa, jotka sivuavat toisiaa origossa. Käyrä on symmetrinen "x"-akselin suhteen. Jos taas "d" on pariton, käyrä muodostaa "d" div 2 sisäkkäistä silmukkaa, joista pienin sivuaa origoa joko vasemmalla (kun "d" on muotoa "d" = 4"n" − 1) tai oikealla ((kun "d" on muotoa "d" = 4"n" + 1).0


title: Ruusukäyrä

text: Jos "d" ei ole alkuluku eikä "n" ole 1, käyrän muodostaa sarja toisensa leikkaavia silmukoita.


title: Ruusukäyrä

text: Jos "k" on irrationaaliluku, ruusukäyrällä on äärettömän monta terälehteä, ja se on tiheä yksikkökiekossa.


title: Becclesin rautatieasema

text: Becclesin rautatieasema on rautatieasema Becclesin kaupungissa Suffolkissa. Se sijaitsee East Suffolk Linen varrella.


title: Becclesin rautatieasema

text: Asema avattiin 4. joulukuuta 1854. Sitä käytti 108 800 matkustajaa kaudella 2015–2016.


title: Veikko Palotie

text: Veikko Palotie (21. marraskuuta 1915 – 16. heinäkuuta 1988) oli suomalainen varatuomari, asianajaja ja pääkonsuli.


title: Veikko Palotie

text: Palotie valmistui oikeustieteen kandidaatiksi Helsingin yliopistosta 1943 ja sai varatuomarin arvon 1946. Pääkonsulin arvonimen hän sai 1975.


title: Veikko Palotie

text: Sotapalveluksesta palattuaan Palotie oli aluksi Asianajotoimisto Rainer Wuorion palveluksessa kunnes hän perusti vuonna 1951 oman asianajotoimiston joka erikoistui yritysjuridiikkaan sekä perintö-, testamentti- ja säätiökysymyksiin. Asianajotoimisto Veikko Palotie & Co Oy toimii nykyisin nimellä Merilampi Oy. Palotie oli hallituksen jäsenenä useissa yrityksissä ja toimi lainopillisena asiantuntijana niissä.


title: Veikko Palotie

text: Vuodesta 1982 alkaen Palotie keskittyi Paulon Säätiön hoitamiseen ja toiminnan kehittämiseen. Säätiön olivat perustaneet helsinkiläisen ravintola Bellevuen omistanut ravintoloitsija Reko Paulo (ent. Grigori Pawlow, 1891–1957) ja hänen vaimonsa Hulda Helén (1884–1963). Palotie toimi vuonna 1966 toimintansa aloittaneen säätiön hallituksen puheenjohtajana. Paulon Säätiö jakaa apurahoja lääketieteellisen tutkimustyön, liikesivistyksellisen tutkimus- ja koulutustyön sekä kuvataiteen ja säveltaiteen edistämiseen. Säätiön yhteyteen perustettiin vuonna 1977 Veikko Palotien rahasto joka jakaa apurahoja liikesivistystä edistäviin tarkoituksiin ja liike-elämän juridiikan tutkimiseen.


title: Veikko Palotie

text: Vuonna 2009 asianajotoimisto Veikko Palotie & Co Oy ja Paulon Säätiö perustivat Veikko Palotie–palkintostipendin joka jaetaan vuosittain elinkeinoelämän kannalta mielenkiintoisten Helsingin yliopiston oikeustieteen maisterin pro gradu -tutkielmien tekijöille.


title: Dättlikon

text: Dättlikon on kunta Sveitsissä, Zürichin kantonissa. Kunnassa on 781 asukasta (31.12.2016).


title: Keisari Nero (elokuva)

text: Keisari Nero (myös "Keisari Nero ja Rooman palo", , myös "Nerone o L’incendio di Roma") on vuonna 1909 valmistunut italialainen mykkäelokuva. Luigi Maggin ja Arturo Ambrosion ohjaaman lyhyen historiallisen elokuvan pääosia esittävät Alberto Capozzi ja Lydia De Roberti.


title: Keisari Nero (elokuva)

text: Nero tapaa kauniin Poppean ja hylkää vaimonsa Octavian. Kunnianhimoinen Poppea ei tyydy jalkavaimon rooliin, vaan suostuttelee Neron tappamaan Octavian. Keisarin julmuuksiin kyllästynyt kansa nousee kapinaan, jolloin Nero sytyttää Rooman palamaan. Senaatin kuolemaan tuomitsema keisari pakenee ja tekee takaa-ajettuna itsemurhan.


title: Keisari Nero (elokuva)

text: Ambrosio Filmin tuottama "Keisari Nero" on edellisenä vuonna valmistuneen "Pompeijin viimeisten päivien" ohella yksi italialaisen historiallisen mykkäelokuvan prototyypeistä. Tyyliltään teatterimainen elokuva koostuu erillisistä kohtauksista, joiden visuaalinen huipentuma on punaiseksi värjätty Rooman palo trikkikuvineen. Kristittyjen vaino on "Keisari Nerossa" vain sivujuonne eikä roomalaisteemaa vielä käytetä italialaisen nationalismin lietsomiseen toisin kuin esimerkiksi Enrico Guazzonin ohjaustöissä.


title: Keisari Nero (elokuva)

text: "Keisari Nero" oli suuri yleisö- ja arvostelumenestys sekä Italiassa että ulkomailla. Aikalaiskriitikot ylistivät varsinkin sen lavastusta, joka ei tosin nykynäkökulmasta vaikuta kovin loistavalta kolmiuloitteisuutta tavoittelevine teatterikulisseineen. Elokuvasta tehtiin 342 kopiota ja se aloitti Maggin ohjaaman "Spergiuran" kanssa Ambrosion arvostetun ”kultasarjan”.


title: Keisari Nero (elokuva)

text: Suomessa Neron tarinaa esitettiin hieman vaihtelevilla nimillä kolmena tai neljänä kopiona vain muutamaa päivää Italian ensi-illan jälkeen, tosin jokin niistä saattoi olla edellisenä vuonna valmistunut yhdysvaltalainen "Nero and the Burning of Rome". "Turun Sanomien" mukaan ”kuva on todellakin uskomattoman loistelias, eikä sen vertaisia usein saa nähdä”. Kuopiolaisessa "Otavassa" todettiin, että ”kuvan harvinaisen taiteelliseen arvoon nähden voi sitä kaksikin kertaa katsella. Huomattava on erittäinkin luonnollinen tulipalokohtaus.”


title: Keisari Nero (elokuva)

text: Elokuva on julkaistu "The Movies Begin" -sarjan viidennellä DVD:llä vuonna 2002. Noin 12 minuutin pituinen versio on varustettu Robert Israelin musiikilla.


title: Kaljaasi Valborg

text: Kaljaasi Valborg on Porvoon maalaiskunnassa vuonna 1948 rakennettu puurakenteinen purjealus. Alunperin alus oli kaksimastoinen hiekkajaala. Sotien jäkeen rannikon rahtiliikenne hoidettiin juuri Valborgin kaltaisilla aluksilla, kun suuri osa maan rahti- ja kauppalaivastosta oli luovutettu sotakorvauksina Neuvostoliittoon. Tällaisia aluksia oli aikoinaan maassamme satoja. Nyt niitä on jäljellä enää muutama. Valborg hyväksyttiin toisena aluksena Museoviraston perinnelaivarekisteriin vuonna 1994.


title: Kaljaasi Valborg

text: 1970-luvulla Valborgin ura rahtilaivana loppui ja vuonna 1977 Pääkaupunkiseudun Meripartiolaiset ry otti aluksen käyttöönsä. Valborg oli Pääkaupunkiseudun Partiolaisten koulupurjelaivana ja siellä järjestettiin muun muassa partioleirejä, leirikouluja ja myös rippileirejä. Nyt tervantuoksuisen perinnepurjelaivan omistaa Valborg Oy ja laivan kotisatama on Halkolaituri Helsingin Pohjoisrannassa.


title: Klaukkalan urheilualue

text: Klaukkalan urheilualue sijaitsee Klaukkalassa. Urheilualueella on uusittu, lämmitettävä tekonurmikenttä, jalkapallohalli Nurmijärven Sähkö-areena, urheilukenttä, tenniskenttiä ja monitoimitalo Monikko. Urheilualueen katsomot tullaan uusimaan vuonna 2018.


title: Klaukkalan urheilualue

text: Alueen välittömässä läheisyydessä sijaitsevat myös jäähalli ja yksityinen tennishalli. Urheilualueen pukukopit sijaitsevat Monikossa. Nurmijärven Sähkö-areenan taakse, on tulossa pieni parkkipaikka, ja tie Klaukkalantien toisesta päästä. Alueen takaa tulee myös uusi kevyenliikenteenväylä. Urheilualueen ympärille ollaan rakentamassa paljon uutta asutusta. Alueen vieressä on myös kaksi koulua, Urheilupuiston koulu ja Klaukkalan koulu.


title: Klaukkalan urheilualue

text: Alueen keskelle on rakenteilla tapahtumakenttä, jossa voi järjestää esim. sirkusesityksiä, näyttelyitä, tai urheilukilpailuita. Tapahtumakentällä on myös ulkokuntoilulaitteita, sekä katukoripallokenttä. Tapahtumakenttä valmistui marraskuussa 2017.


title: Reko Paulo

text: Reko Paulo, nimi vuoteen 1931 "Grigori Pawlow" (22. tammikuuta 1891 Tedre, Viro – 10. toukokuuta 1957) oli virolaissyntyinen suomalainen ravintoloitsija ja liikemies. Hän perusti vuonna 1917 vaimonsa kanssa Helsinkiin venäläistä ruokaa tarjoilevan Ravintola Bellevuen joka on oman ilmoituksensa mukaan Suomen, Euroopan ja jopa maailman vanhin yhtäjaksoisesti Venäjän ulkopuolella toiminut venäläinen ravintola.


title: Reko Paulo

text: Petserin maakunnassa kaakkois-Virossa syntynyt Paulo muutti Suomeen 1912 ja oli asevelvollisena Venäjän armeijassa Helsingissä ja Suomenlinnassa. Hän tutustui venäläisten laivastoupseerien klubilla tulevaan vaimoonsa Hulda Hildegard Heléniin (1884–1963) joka oli klubilla kassanhoitajana. Kun laivastoklubi lopetti toimintansa he perustivat yhdessä kahvila-ruokalan Uudenmaankadun varrelle Helsinkiin. Vuonna 1917 he perustivat Katajanokalle Rahapajankatu 3:een kahvila Bellevuen josta tuli myöhemmin samanniminen ravintola. Paulo johti ravintolaa 35 vuoden ajan. Ravintola Bellevue on edelleen toiminnassa ja sen omistaa nykyisin rouva Ragni Rissanen.


title: Reko Paulo

text: Paulo hankki vuonna 1934 omistukseensa Kiinteistö Kaisaniemenkatu 4 Oy:n ja hän teki myös useita muita kiinteistokauppoja. Kieltolain aikana Paulo joutui usein pidätetyksi pirtun salakuljetuksesta epäiltynä ja ravintolassa tarjottiin salaa pirtua "kovana teenä". Paulolla oli huvila Harajoella Tuusulassa ja sotien jälkeen Espoon Siikajärvellä. Sotavuosina hänellä oli Espoon Bembölessä maatila jossa pidettiin muun muassa kanalaa.


title: Reko Paulo

text: Reko Paulolla ja hänen vaimollaan Hulda Paulolla oli kaksi lasta, tytär Marja Paulo (1921–1965) ja jatkosodassa kaatunut poika, oikeustieteen ylioppilas Teppo (Stefan) Paulo (1922–1944). Hulda ja Marja Paulo perustivat testamentillaan vuonna 1966 toimintansa aloittaneen Paulon Säätiön. Paulon Säätiö jakaa apurahoja lääketieteellisen tutkimustyön, liikesivistyksellisen tutkimus- ja koulutustyön sekä kuvataiteen ja säveltaiteen edistämiseen.


title: Odin-luokka (rannikkopanssarilaiva)

text: Odin-luokka oli Saksan keisarikunnan laivaston ensimmäisessä maailmansodassa palvellut rannikkopanssarilaivaluokka, johon kuului kaksi alusta.


title: Chevrolet Tahoe

text: Chevrolet Tahoe tai GMC Yukon on iso katumaasturi, jota General Motors valmistaa kahdenmerkkisenä, Chevrolet ja GMC. Molemmat mallit ovat teknisesti samanlaisia.


title: Särmälaukka

text: Särmälaukka ("Allium angulosum") on laukkojen sukuun kuuluva monivuotinen sipulikasvi. Sitä käytetään koristekasvina.


title: Särmälaukka

text: Särmälaukka kasvaa 20–50 senttimetriä korkeaksi. Se muistuttaa ulkonäöltään jokseenkin ruoholaukkaa. Särmälaukalla yhdestä sipulista kasvaa kolme, neljä, viisi tai kuusi tyvilehteä. Varsi on teräväsärmäinen. Kukinto on tiheä sarja, 2,5–5 cm leveä, kukissa on 1–3 cm pitkä perä. Kukkien kehälehdet ovat vaalean violetit, 4–6 millimetriä. Hedelmänä on kota.


title: Särmälaukka

text: Särmälaukka on kotoisin Keski- ja Itä-Euroopasta. Suomessa se on harvinainen uustulokas, joka on kasvanut muun muassa monissa satamakaupungeissa toisen maailmansodan aikaisena tulokkaana. Kahdella alueella, Torniossa ja Forssassa, särmälaukkaa pidetään vakiintuneena tulokaskasvina.


title: Chevrolet Avalanche

text: Chevrolet Avalanche on lava-auto jota General Motors valmisti Chevrolet-divisioonan alla. Auton valmistus alkoi syyskuussa 2001 ja se päättyi huhtikuussa 2013.


title: Voitonlaukka

text: Voitonlaukka ("Allium victorialis") on laukkojen sukuun kuuluva monivuotinen sipulikasvi. Sitä käytetään koristekasvina. Laji kasvaa alkuperäisesti Keski- ja Etelä-Euroopassa, Kaukasiassa, Venäjällä Uralin seudulla.


title: Voitonlaukka

text:
Voitonlaukka kasvaa 30–50 senttimetriä korkeaksi. Varsi on pysty ja liereä, sen tyveltä kohoaa kaksi tai kolme leveää lehteä.
Kukinto on tiheä pallomainen sarja. Kukkaperät ovat eripituisia, 1–3 cm pitkiä. Kukat ovat kooltaan 3–5 cm, niiden kehälehdet ovat valkoiset tai kellanvihreät. Hedelmänä on kota.


title: Juhani Saraste

text: Juhani Vilhelm Saraste, sukunimi vuoteen 1942 "Sarlin" (12. toukokuuta 1918 Kuopio – 26. marraskuuta 1998 Tampere) oli suomalainen lääketehtaan toimitusjohtaja ja pääkonsuli.


title: Juhani Saraste

text: Sarasteen vanhemmat olivat maaherra Bruno Sarlin ja Signe Dagmar Johanna Hallberg. Hän pääsi ylioppilaaksi 1939 ja valmistui ekonomiksi Helsingin kauppakorkeakoulusta 1946.


title: Juhani Saraste

text: Saraste toimi Huhtamäki-yhtymä Oy:n myynnin- ja menekinedistämispäällikkönä 1949, lääketehdas Leiraksen myyntipäällikkönä 1950–1959, Lääketukku oy:n johtokunnan jäsenenä 1954–1959, Suomen UCB oy:n toimitusjohtajana ja hallituksen jäsenenä 1959–1960, Lääketehdas Oy Star Ab:n toimitusjohtajana ja hallituksen varapuheenjohtajana 1960–1977 sekä Oy Pharmacal Ab:n hallituksen puheenjohtajana ja toimitusjohtajana vuodesta 1977 alkaen. Hän sai pääkonsulin arvonimen 1972.


title: Juhani Saraste

text: Saraste oli Lääketeollisuusyhdistyksen puheenjohtajana 1966–1968, Kemian keskusliiton hallituksen jäsenenä vuodesta 1969, lääkevaltuuskunnan puheenjohtajana vuodesta 1969 sekä Suomen virallisena edustajana EFTA Working Pharmaceuticalsissa Genevessä 1966–1968. Hän oli Sydäntautiliiton puheenjohtajana vuodesta 1970, Kansallisen Edistyspuolueen nuorisoliiton puheenjohtajana, Vapaamielisten liiton varapuheenjohtajana 1964–1966 ja Tampereen kaupunginvaltuutettuna 1964–1968.


title: ProtonMail

text: ProtonMail on sähköpostipalvelu, jolla voi lähettää viestit päästä-päähän-salattuna. Palveluun tallennetut tiedot on salattu siten että palveluntarjoajakaan ei pääse niihin käsiksi. ProtonMailin palvelimet sijaitsevat Sveitsissä, minkä vuoksi tietojen saaminen palveluntarjoajalta vaatii sveitsin viranomaisten päätöksen, eikä esimerkiksi Yhdysvaltojen ja Euroopan Unionin lainsäädäntöä sovelleta. Palvelua voidaan käytää täysin anonyymisti eikä se seuraa käyttäjiensä toimintaa. ProtonMailin avulla voi lähettää itsetuhoutuvia viestejä. Palvelun avulla voidaan lähettää salasanalla suojattuja salattuja viestejä jotka vastaanottaja voi lukea klikkaamalla ProtonMail palveluun johtavaa linkkiä. Palvelun avulla voidaan myös lähettää tavanomaisia salaamattomia viestejä.


title: Suolilja

text: Suolilja ("Narthecium ossifragum") on monivuotinen Euroopassa kasvava suokasvi. Aikaisemmin ennen "Nartheciaceae"-heimoon luokittelua se on sijoitettu karhunruohokasvien ("Melanthiaceae") heimoon.


title: Suolilja

text: Suolilja muodostaa kasvustoja maavarsin ja kasvaa 10–40 senttimetriä korkeaksi. Lehdet pieniä varsilehtiä lukuun ottamatta kasvavat kimppuna tyvellä. Kukintona on 6–20 kukasta muodostuva terttu. Kukat ovat neilikantuoksuiset ja keltaiset, paitsi kehälehtien ulkopinta on vihreä ja heteen kärjet oranssit.


title: Suolilja

text: Suolilja esiintyy Länsi- ja Lounais-Euroopassa Norjasta Espanjaan. Pohjoismaissa se kasvaa yleisenä, Norjassa, Tanskassa, Färsaarilla ja Lounais-Ruotsissa.


title: Japaninruttojuuri

text: Japaninruttojuuri ("Petasites japonicus") on monivuotinen ruttojuurten sukuun kuuluva asterikasvilaji. Sitä viljellään koristekasvina. Laji on muiden ruttojuurten tapaan kaksikotinen. Pohjoismaissa esiintyy vain hedeyksilöitä, joten se ei voi siementää, vaan leviää kasvullisesti vankasta juurakosta.


title: Japaninruttojuuri

text: Japaninruttojuuren kukintoverso kasvaa 15–40 senttimetriä korkeaksi. Sen alaosassa on runsaasti lehtiä, varsilehtiä/suomulehtiä, jotka ovat puikeita, pyöreäkärkisiä ja vaaleanvihreitä. Kukintoverson päässä kasvava mykeröstö on kukinta-aikana tiheä ja koostuu 25–35 mykeröstä. Mykerön kaikki kukat ovat samanlaisia: pieniä, torvimaisia, viisiliuskaisia, kellertävän värisiä. Japaninruttojuuri kukkii maalis-toukokuussa. Kesäksi kasvavat ruusukelehdet ovat hyvin suurilapaisia, jopa 80 senttimetriä leveitä, munuaismaisen muotoisia, sahalaitaisia.


title: Japaninruttojuuri

text: Japaninruttojuuri esiintyy alkuperäisenä Itä-Aasiassa: Japanissa, Etelä-Koreassa, Kiinassa, Venäjällä Sahalinin ja Kuriilien saarilla. Se kasvaa lisäksi viljelykarkulaisena monin paikoin Pohjoismaissa sekä joissain Keski-Euroopan maissa. Suomessa tavataan koristekasvina, viljelykarkulaisena ja -jäänteenä japaninruttojuuren alalaji "giganteus".


title: Kuolanruttojuuri

text: Kuolanruttojuuri ("Petasites radiatus", syn. "Petasites laevigatus") on monivuotinen ruttojuurten sukuun kuuluva asterikasvilaji. Se on kuvattu alun perin leskenlehtien sukuun nimellä "Tussilago radiata".


title: Kuolanruttojuuri

text: Kuolanruttojuuri kasvaa 40–80 senttimetriä korkeaksi. Se kasvaa muista ruttojuurista poiketen vesikasvina matalassa vedessä. Sen pitkäruotiset lehdet nousevat yksittäin veden päälle samaan tapaan kuin intianlootuksella. Lehdet muistuttavat suurta leskenlehden lehteä. Varren päässä kasvaa harsu mykeröstö, jossa on useita perällisiä mykeröjä.


title: Kuolanruttojuuri

text: Kuolanruttojuuri esiintyy Venäjällä, sen levinneisyysalue yltää Euroopan puolelta Itä-Siperiaan. Fennoskandiassa laji kasvaa Kuolan niemimaalla jokien varsilla. Suomalaisten kasvitieteilijöiden havaitsemana se on löytynyt Murmanskin alueen Olenitsa- ja Salnitsa-joista.


title: Tataarisinivalvatti

text: Tataarisinivalvatti ("Lactuca tatarica") on monivuotinen salaattien sukuun kuuluva asterikasvilaji.


title: Tataarisinivalvatti

text: Tataarisinivalvatti kasvaa 40–100 senttimetriä korkeaksi. Sen varsi haaroo yläosasta ja päättyy mykeröstöön, joka koostuu noin 2,5 cm leveistä sinikukkaisista mykeröistä. Tataarisinivalvatti muistuttaa paljon siperiansinivalvattia, mutta se kasvattaa maarönsyjä ja sen lehdet ovat varren ala- ja keskiosassa pariliuskaisia.


title: Tataarisinivalvatti

text: Tataarisinivalvatti esiintyy alkuperäisenä Itä-Euroopassa. Se kasvaa Pohjoismaissa harvinaisena uustulokkaana Etelä-Ruotsissa, Etelä-Suomessa ja Tanskassa. Suomessa se kasvaa myllyjen, rautateiden ja kaatopaikkojen alueella, Helsingissä ja Hangossa myös merenrannoilla.


title: Aare Leikola

text: Aare Victor Leikola (29. huhtikuuta 1893 Artjärvi – 21. kesäkuuta 1973 Helsinki) oli suomalainen poliitikko. Leikola toimi Suomen Kansanpuolueen kansanedustajana vuosina 1951–1958 edustaen Uudenmaan läänin vaalipiiriä ja Vaasan läänin itäistä vaalipiiriä. Leikola nousi eduskuntaan kesken vaalikauden kuolleen Lassi Hiekkalan tilalle. Leikola toimi myös Helsingin kaupunginvaltuuston jäsenenä. Leikola kirjoitti ylioppilaaksi vuonna 1913 ja valmistui diplomi-insinööriksi vuonna 1921 ja valmistui Vöyrin koulusta vuonna 1918. Politiikan ulkopuolella Leikola toimi Teknillisen korkeakoulun assistenttina, perustamansa Metalliteos Oy:n teknillisenä johtajana ja toimitusjohtajana, Physica Oy:n teknillisenä johtajana ja toimitusjohtajana, opettajana Helsingin Teollisuuskoulussa ja perustamansa Metava Oy:n toimitusjohtajana. Leikolan vanhemmat olivat kirkkoherra Albert Ferdinand Leidenius ja Matilda Lovisa Landén. Leikolan puoliso vuodesta 1918 oli Olga Aleksandra Valanto.


title: Merisaunio

text: Merisaunio ("Tripleurospermum maritimum") on kaksi- tai monivuotinen asterikasvilaji, joka muistuttaa paljon samaan sukuun kuuluvaa peltosauniota.


title: Merisaunio

text: Se kasvaa 10–60 senttimetriä korkeaksi. Kasvi on monivartinen, varret ovat kohenevia-pystyjä, kaljuja ja usein tyveltään punertavia. Lehdet ovat kierteisesti, lyhytruotisia-lähes ruodittomia, 2–3 kertaa pariliuskaisia, liuskat rihmamaisen kapeita, lyhyitä-pitkiä, pyöreä-suippokärkisiä, joskus möyheitä. Mykeröstö on huiskilomainen, mykeröitä on 2–20. Mykerö on 4–6 senttimetriä leveä, kehtosuomut ovat keskenään saman- tai erikokoisia, 1,5–5 millimetriä leveitä, ruskea-mustalaitaisia. Mykeröpohjus on kekomainen ja täyteinen. Laitakukat ovat kielimäisiä ja valkoisia, kehräkukat ovat torvimaisia ja keltaisia. Hedelmä on litteähkö, harjuinen, tummanruskea pähkylä, jossa on kaksi pitkulaista keltaista-punertavaa öljytäplää. Pappus on vähäinen, kalvomainen rengas. Merisaunio risteytyy peltosaunion kanssa.


title: Merisaunio

text: Lajilla on Suomessa kolme alalajia, jotka eroavat toisistaan levinneisyydessä ja kasvupaikoissa.


title: Antti Kemppi

text: Antti Kemppi (9. heinäkuuta 1893 Antrea – 2. lokakuuta 1974 Nurmijärvi) oli suomalainen poliitikko. Kemppi toimi Maalaisliiton kansanedustajana vuosina 1927–1945 edustaen Viipurin läänin läntistä vaalipiiriä. Kemppi kävi kansakoulun ja suoritti kristinopin opettajan tutkinnon ja saarnalupatutkinnon vuonna 1921. Kemppi oli myös maanviljelijä ja toimi tässä ammatissa Antreassa, Viipurin maalaiskunnassa, Sipoossa, Kankaanpäässä ja Vihdissä. Antreassa hän oli myös metsätöissä. Hän toimi myös tilapäisenä saarnaajana ja rippikoulunopettajana Nuijamaalla, Muolaassa ja Äyräpäässä sekä Suomen Luterilaisen Evankeliumiyhdistuksen saarnaajana ja Sairalan Evankelisen Kansanopiston asiamiehenä. Kempin vanhemmat olivat torppari Antti Kemppi ja Anni Finni.


title: Dorothe Engelbretsdatter

text: Dorothe Engelbretsdatter (16. tammikuuta 1634 Bergen, Norja – 19. helmikuuta 1716 Bergen, Norja) oli norjalainen kirjailija. Häntä pidetään Norjan ensimmäisenä naiskirjailijana. Hän kirjoitti virsi- ja rukouskokoelmia. Hänen isänsä oli Bergenin koulun rehtori ja Bergenin tuomiokirkon pappi Engelbret Jørgenssøn (1592–1659).


title: Dorothe Engelbretsdatter

text: Dorothe Engelbretsdatter meni vuonna 1652 naimisiin rovasti Ambrosius Hardenbeckin kanssa (1621–1683). He saivat yhdeksän lasta.


title: Dorothe Engelbretsdatter

text: Dorothe Engelbretsdatter kävi Tanskassa, ja hänet esiteltiin Tanskan hovissa. Hän tapasi piispa Thomas Kingon, ja koska molemmat olivat runoilijoita, he kävivät runomuotoista keskustelua, Heidän yleisön edessä käymänsä keskustelut ovat säilyneet.


title: Dorothe Engelbretsdatter

text: Ensimmäinen teos "Siælens Sang-Offer" (1678) oli valtava menestys.


title: Dorothe Engelbretsdatter

text: Dorothe Egelbretsdatter sai verovapauden 1684, ja näin häntä pidetään ammattikirjailijana. Norjan virsikirjassa vuodelta 1985 on kaksi hänen tekstiään, numerot 805 ja 848


title: Soidenlampi

text: Soidenlampi on lampi tai pieni järvi Jyväskylän Taka-Keljossa. Sen pinnankorkeus merenpinnasta on 203,0 metriä. Itäpuolella on Soidenmäki ja eteläpuolella Soidensuo.


title: Il diavolo zoppo

text: Il diavolo zoppo (”Ontuva paholainen”) on vuonna 1910 valmistunut italialainen mykkäelokuva. Luigi Maggin ohjaaman lyhyen komedian pääosia esittävät Ernesto Vaser, Gigetta Morano ja Ercole Vaser.


title: Il diavolo zoppo

text: Nuori opiskelija Leandro joutuu naimisiin haluavan ystävättärensä Tomasan asettamaan ansaan. Paetessaan tämän palkkasotureita Lendro päätyy alkemistin taloon. Siellä hän vapauttaa pulloon vangitun paholaisen, joka kiitollisena päättää auttaa Leandroa. Paholaisen avulla Leandro kostaa Tomasan palkollisille ja pääsee naimisiin kauniin ja rikkaan prinsessa Serafinan kanssa.


title: Il diavolo zoppo

text: Ambrosio Filmin tuottama "Il diavolo zoppo" on italialaisittain harvinainen esimerkki Georges Mélièsin tyylisestä trikkikuviin perustuvasta satunäytelmästa. Sen Espanjaan sijoittuva tarina on lainattu Alain-René Lesagen romaanista "Ontuva paholainen" ("Le Diable boiteux", 1707).


title: Il diavolo zoppo

text: Espanjan elokuva-arkistossa säilynyt "Il diavolo zoppo" sisältyy "L’Infernon" italialaisen DVD-julkaisun lisämateriaaleihin. Se on nähtävissä myös Bolognan elokuva-arkiston sivustolla.


title: Liinalampi (Tikkakoski)

text: Liinalampi on lampi Jyväskylän Tikkakoskella. Sen pinnankorkeus merenpinnasta on 127,6 metriä. Lammen etelärannalla on asutusta ja pohjoisrannalla on käytöstä poistunut teollisuustontti ja virkistysalue. Lammen lähellä Liinalammin kylässä on Liinalammin koulu ja päiväkoti.


title: Sekaemissio

text: Sekaemissio tarkoittaa osakeantia, joka on uusmerkinnän ja rahastoannin välimuoto.


title: Sekaemissio

text: Sekaemissiossa osakeyhtiö järjesti alihintaisen uusmerkinnän, jossa osakkeen merkintähinta alitti osakkeen nimellisarvon. Osakepääomaa kuitenkin korotettiin nimellisarvoa vastaavalla määrällä. Nimellisarvon ja merkintähinnan erotus korvattiin siirtämällä osakepääomaan vastaava summa muusta omasta pääomasta.


title: Sekaemissio

text: Sekaemissiota tarvittiin Suomessa vanhan osakeyhtiölain aikana. Lain mukaan osakkeilla oli oltava nimellisarvo. Laissa oli myös ns. "alikurssikielto": uusmerkintää ei saanut järjestää alikurssiin siten, että merkintähinta olisi alittanut nimellisarvon. Ongelmaksi tuli uusmerkintöjen järjestäminen yhtiöissä, joiden kurssi alitti nimellisarvon. Uusmerkintä olisi ollut vaikea järjestää korkeampaan merkintähintaan kuin mitä vanhojen osakkeiden hinta oli. Ratkaisuksi sallittiin sekaemissio, jossa osakkeet voitiin merkitä nimellisarvoa alempaan arvoon. Alitus korvattiin siirtämällä erotus osakepääomaan muusta omasta pääomasta.


title: Sekaemissio

text: Alikurssikielto on poistettu, minkä johdosta sekaemissiota koskevaa sääntelyäkään ei enää tarvittu nykyisessä osakeyhtiölaissa.


title: Sekaemissio

text: Sekaemissio voitiin toteuttaa esimerkiksi siten, että neljällä maksullisella osakkeella sai merkitsijä myös yhden ilmaisen osakkeen.


title: Sekaemissio

text: Sekaemissio on ollut mahdollinen myös mm. Ruotsissa ja Norjassa.


title: Ernesto Vaser

text: Ernesto Vaser (31. maaliskuuta 1876 Torino – 23. marraskuuta 1934 Torino) oli italialainen näyttelijä ja elokuvaohjaaja.


title: Ernesto Vaser

text: Piemontelaisen murreteatterin näyttelijänä työskennellyt Vaser siirtyi vuonna 1905 Ambrosio Filmille, jossa hänestä tuli Italian ensimmäinen elokuvakoomikko. Vuosina 1910–1916 hän teki Ambrosiolle suositun Fricot-komedioiden sarjan, mutta näytteli myös muita tyylilajeja edustavissa elokuvissa. Vaser työskenteli ohjaajana ja näyttelijänä myös Itala Filmillä, jossa hänen koomikkohahmonsa nimi oli Fringuelli. Hänen elokuvauransa päättyi 1920-luvun alussa.


title: Ernesto Vaser

text: Vaserin veli Ercole oli myös näyttelijä.


title: Buwaydah

text: Buwaydah () on kylä Syyriassa, joka sijaitsee Surassa Haman alueella. Syyrian tilastokeskuksen mukaan (CBS), vuonna 2004 Buwaydahin väestö oli 486.


title: Mseibin

text: Mseibin () on kylä Syyriassa, joka sijaitsee Ariha Nahiyahissa Arihan alueella, Idlibissä. Syyrian Tilastokeskuksen (CBS) mukaan Mseibin väestö oli vuoden 2004 väestönlaskennassa 2021.


title: Shorlin

text: Shorlin () on kylä Syyriassa, joka sijaitsee Kafr Nabl Nahiyahissa Maarrat al-Nu ' man-alueella, Idlibissä. Syyrian Tilastokeskuksen (CBS) mukaan Shorlin kylän asukasluku oli 650 vuonna 2004.


title: Branin linna

text: Branin linna on linna Romaniassa, joka sijaitsee lähellä Brania Brasovin alueella. Branin linna on romanialainen kansallismonumentti ja maamerkki. Linnoitus sijaitsee Transilvanian ja Valakian rajalla 762 metrin korkeudessa. Vuonna 1382 valmistunut Branin linna edustaa keskiaikaista arkkitehtuuria. Linnoituksen tarkoitus oli puolustaa Transilvanian rajaa.


title: Branin linna

text: Kirjailija Bram Stokerin luoma Kreivi Draculan myytti on liitetty Branin linnaan.


title: Logan Lucky

text: Logan Lucky on vuonna 2017 ensi-iltansa saanut yhdysvaltalainen komediaelokuva, jonka on käsikirjoittanut Rebecca Blunt ja ohjannut Steven Soderbergh. Elokuvan pääosia esittävät Channing Tatum, Adam Driver, Riley Keough, Daniel Craig, Seth MacFarlane, Katie Holmes, Hilary Swank, Katherine Waterston ja Sebastian Stan. Elokuva kertoo kolmesta sisaruksesta, jotka aikovat ryöstää Charlotte Motor Speedwayn.


title: Logan Lucky

text: "Logan Lucky" sai ensi-iltansa Knoxvillessä 9. elokuuta 2017, ja se sai teatteriensi-illan Yhdysvalloissa 18. elokuuta 2017 levittäjänään Bleecker Street. Elokuva sai myönteisiä arvioita ja monet kriitikot kehuivat Soderberghin ohjaustyötä ja näyttelijöiden suorituksia. Elokuva on tuottanut lipputuloja maailmanlaajuisesti 41 miljoonaa dollaria.


title: Ercole Vaser

text: Ercole Vaser (27. joulukuuta 1860 Torino – 20. joulukuuta 1918 Torino) oli italialainen näyttelijä.


title: Ercole Vaser

text: Piemontelaisen murreteatterin näyttelijänä työskennellyt Vaser siirtyi vuonna 1906 Ambrosio Filmille, jolle hän teki yli 40 elokuvaa. Vaserin veli Ernesto oli myös näyttelijä.


title: U.S. Route 2 (Michigan)

text: US Highway 2 (US 2) on osa Yhdysvaltain numeroitua valtatiejärjestelmää, joka yhdistää Everettin kaupungin Washingtonissa ylempään niemimaahan Michiganin osavaltiossa Yhdysvalloissa. Michiganissa valtatie kulkee ylemmän niemimaan läpi kahdessa osassa osana valtion kaukolinjojen valtatiejärjestelmää. Tie kulkee hetken aikaa myös Wisconsinin osavaltion alueella. Tien varrella useita historiallisia siltoja, jotka ovat rakennettu 1910–1920-luvuilla.


title: 10000 BC

text: 10000 BC ("10,000 BC") on vuonna 2008 julkaistu yhdysvaltalainen esihistoriallisesta aikakaudesta kertova eeppinen seikkailuelokuva Warner Bros:lta. Sen on ohjannut Roland Emmerich ja päänäyttelijöinä nähdään Steven Strait sekä Camilla Belle. Maailman ensi-ilta pidettiin 10. helmikuuta 2008 Sony Centerissä Potsdamer Platzin alueella Berliinissä.


title: The Edge of Seventeen

text: Edge of Seventeen on vuonna 2016 julkaistu amerikkalainen draama-komediaelokuva, jonka on kirjoittanut ja ohjannut Kelly Wolfson Craig. Elokuvassa nähdään näyttelijät, Hailee Steinfeld, Woody Harrelson, Kyra Sedgwick, ja Haley Lu Richardson. Kuvaukset alkoivat lokakuun 21, 2015, Vancouverissa ja päättyivät 3. joulukuuta 2015.


title: The Edge of Seventeen

text: Elokuva sai ensi-iltansa 2016 Toronton kansainvälisillä elokuvajuhlilla 16. syyskuuta, 2016, ja se julkaistiin elokuvateattereissa 18. marraskuuta, 2016, by STX Entertainment:n toimesta. Se sai myönteisiä arvioita ja lipputulot tuottivat yli $18 miljoonaa euroa.


title: Diedriryhmä

text: Diedriryhmä on säännöllisen monikulmion symmetriaryhmä. Diedriryhmän kukin alkio on jokin sellainen tason kierto, peilaus tai kierron ja peilauksen yhdistelmä, joka kuvaa kyseisen monikulmion takaisin itselleen. Kun monikulmiossa on "n" sivua, on sen diedriryhmässä 2"n" alkiota ja sitä merkitään formula_1.


title: Diedriryhmä

text: Esimerkiksi kahdeksankulmion diedriryhmässä on 16 erilaista kuvausta, joiden vaikutukset 8-kulmaiseen STOP-merkkiin näkyvät seuraavassa kuvassa. Ylärivissä merkkiä on kierretty vastapäivään 45 astetta kerrallaan. Alarivissä merkki on ensin peilattu vaaka-akselin suhteen ja sitten kierretty vastapäivään.


title: Diedriryhmä

text: Diedriryhmä ei ole vaihdannainen (kun formula_2). Esimerkiksi kierto 90 astetta vastapäivään ja sen jälkeen peilaus vaaka-akselin suhteen tuottaa eri tuloksen kuin jos samat operaatiot tehdään eri järjestyksessä (ensin peilaus ja sitten kierto).


title: Oldsmobile Silhouette

text: Oldsmobile Silhouette on tila-auto jota yhdysvaltalainen Oldsmobile valmisti vuosina 1989-2004. Mallin valmistus loppui kun General Motors lakkautti Oldsmobile-brändin.


title: Oldsmobile Silhouette

text: Buick Terraza korvasi Silhouetten vuonna 2005.


title: Bestla (mytologia)

text: Bestla on Eddassa Bolthorn-jättiläisen tytär, Borin puoliso ja Odinin, Vilin ja Ven äiti. Bestlan nimen on tulkittu merkitsevän "niinen antaja", mikä tarkoittaisi, että hän on marjakuusen jumalatar. Toisaalta nimi voi merkitä kaarnaa, jolloin Odin olisi syntynyt puusta.


title: Nick Cousins

text: Nick Cousins (s. 20. heinäkuuta 1993 Belleville, Ontario, Kanada) on kanadalainen jääkiekkoilija, joka edustaa NHL-seura Arizona Coyotesia. Hän on Philadelphia Flyersin kolmannen kierroksen varaus . Cousins on laukoo vasemmalta puolelta ja on pelipaikaltaan keskushyökkääjä.


title: Nick Cousins

text: Sault Ste. Marie Greyhounds varasi Cousinsin vuoden 2009 21. pelaajana. Debyyttikaudellaan, 2009–2010 Cousins pelasi Greyhoundsissa 67 ottelua, joissa teki tehot 11+21=32. Viidessä pudotuspeliottelussa hän sai yhden syöttöpisteen. Toisella kaudellaan Cousins oli joukkueen sisäisen pistepörssin toinen Daniel Catenaccin jälkeen tehtyään 68 runkosarjaottelussa tehot 29+39=68. Kauden päätteeksi hänet valittiin edustamaan Kanadan maajoukkuetta alle 18-vuotiaiden maailmanmestaruuskilpailuissa. Hän teki turnauksen seitsemässä ottelussa neljä maalia sekä neljä syöttöpistettä ja kärsi kymmenen rangaistusminuuttia.


title: Nick Cousins

text: Kesän Philadelphia Flyers varasi Cousinsin kolmannella kierroksella 68. pelaajana. Kaudella 2011–2012 Cousins teki 65 ottelussa 35+53=88 tehopistettä ja oli koko liigan pistepörssin viides. Maaliskuussa 2012 Cousins solmi Flyersin kanssa kolmivuotisen tulokassopimuksen. Kauden lopussa Cousins teki vielä ammattilaisdebyyttinsä Flyersin AHL-farmiseura Adirondack Phantomsin paidassa.


title: Nick Cousins

text: Kaudeksi 2012–2013 Cousins palasi Greyhoundsiin, jossa hän pelasi 64 ottelua tehden 27 maalia sekä 76 syöttöpistettä eli yhteensä 103 tehopistettä. Tällä hän sijoittui pistepörssissä kolmanneksi. Pudotuspelien kuudessa ottelussa hän teki kuusi pistettä. OHL-kauden päätyttyä Cousins siirtyi vielä Phantomsiin, jossa ehti pelata seitsemän runkosarjaottelua. Kausi 2013–2014 oli Cousinsin ensimmäinen kokonainen ammattilaistasolla. Hän pelasi Phantomsissa 74 ottelua ja teki niissä 29 tehopistettä.


title: Nick Cousins

text: Cousins pelasi ensimmäisen NHL-ottelunsa 17. maaliskuuta 2015 Vancouver Canucksia vastaan. Hän sai jääaikaa 10.04 minuuttia. Yhteensä hän pelasi kauden 2014–2015 aikana 11 NHL-ottelua. Flyersin uudessa farmiseurassa Lehigh Valley Phantomsissa Cousins pelasi 64 ottelua tehden tehot 22+34=56. Tammikuussa 2015 hänet valittiin kuukauden pelaajaksi. Kaudella 2015–2016 Cousins pelasi 36 NHL-ottelua, joissa hän teki kuusi maalia ja neljä syöttöpistettä. AHL:ssä hän pelasi 38 ottelua tehden yhtä monta pistettä ja pääsi pelaamaan tähdistöottelussa.


title: Nick Cousins

text: Heinäkuussa 2016 Cousins ja Flyers solmivat kauden 2016–2017 kattavan sopimuksen. Cousins pelasi koko kauden NHL:n puolella, jossa hän teki 60 pelissä kuusi maalia sekä kymmenen syöttöpistettä.


title: Nick Cousins

text: Kauden päätyttyä, kesäkuussa 2017 Flyers kauppasi Cousinsin pelaajaoikeudet Arizona Coyotesille. Coyotes teki Cousinsin kanssa kahden vuoden mittaisen sopimuksen.


title: Baban

text: Baban (, ) on kurditaustainen suku ja dynastia, joka hallitsi nimellisesti Osmanien valtakuntaan kuuluneita alueita 1600-luvulta 1800-luvulle nykyisessä Irakissa ja läntisessä Iranissa vuoteen 1851, jolloin viimeinen suvun hallitsija menetti asemansa.


title: Baban

text: Babanin suvun tausta on epäselvä ja se nousi historiankirjoihin 1600-luvulla. Babanin dynastian perustajana pidetään Aḥmad Faqihia. Merkittävä tekijä suvusta tuli kuitenkin vasta hänen pojanpoikansa Sulayman Begin valtakaudella, jolloin hänen johtamansa ruhtinaskunta sai vähintään osittaisen tunnustuksen Osmanien valtakunnan sulttaanilta. Babanien varhainen tukikohta oli Kara Colan, kunnes se siirtyi Sulaimaniyyan kun kaupunki perustettiin vuonna 1784.


title: Baban

text: 1700-luvulta 1800-luvulle Babanien emiirikunnan historiaa leimasi kilpailu muiden kurdiruhtinaskuntien kuten Botanin ja Soranin kanssa, sekä Osmanien valtakunnan ja Persian välinen kilpailu alueella. Babanin tuki Khana Paššan valtakaudella Osmanien Bagdadin "walille" osoittautui ratkaisevaksi näiden Persian vastaisen sodan aikana 1723-1747. Hänen seuraajansa Sulayman Paššan valtakaudella Babanien emiirikunta käsitti Koyn sanjakin ja suuria alueita Länsi-Persiasta. Babanien valta oli kuitenkin huteralla pohjalla suvun sisäisen kilpailun takia. Osmanit ja persialaiset tukivat omia suosikkejaan toisiaan vastaan ja hallitsijat vaihtuivatkin usein vain muutamien vuosien tai jopa kuukausien välein. Babanien vaikutusvalta kärsi merkittävästi Osmanien valtakunnan uudistuksista ja rajasopimuksista Persian kanssa vuosina 1823 ja 1847. Babanien hallitsijoiden autonomia päättyi Aḥmad Pašša Babanin tappioon Ḵoyissa vuonna 1847, jolloin hänen hallitsemansa alue liitettiin kiinteästi Osmanien valtakuntaan. Osmanit asettivat valtaan hänen veljensä Abd-Allah Paššan arvonimellä "qāʾem-maqām", mutta hänetkin vaihdettiin turkkilaiseen virkamieheen vuonna 1851. Babanien hallitsijoiden jälkeläisiä elää yhä Sulaimaniyyan alueella.


title: Sanna Ukkola

text: Sanna-Kaisa Ukkola (s. 1975) on suomalainen toimittaja, juontaja ja kolumnisti. Hän työskentelee Yleisradiossa toimittajana ja "Sannikka & Ukkola" -ohjelman juontajana.


title: Sanna Ukkola

text: Vuonna 2013 julkaistiin Ukkolan yhdessä Lasse Lehtisen kanssa tekemä kirja "Vastarannan kiiski: Paavo Väyrysen ihmeellinen elämä".


title: Sanna Ukkola

text: Ukkola oli mukana nettivihaa käsitelleessä "Me tiedämme missä asut" -projektissa, joka voitti Suuren journalistipalkinnon 2014. Projekti sai myös Koura-kunniamaininnan.


title: Sanna Ukkola

text: Toukokuussa 2018 Julkisen sanan neuvosto antoi Ylelle langettavan ratkaisun tapauksesta, jossa Yle oli julkaissut Sanna Ukkolan kolumnin, jossa tämä arvosteli tunnistettavissa olevaa yksityishenkilöä. Ukkola oli aiemmin ollut yhteydessä saman henkilön työnantajaan, mitä neuvosto piti paheksuttavana.


title: Sanna Ukkola

text: Ukkola opiskeli broadcast-journalismia Leedsin yliopistossa. Hän työskenteli uransa alussa lehtitoimittajana "Ilta-Sanomissa". Vuonna 2002 hän kirjoitti lehteen uutisen jossa kerrottiin ministeri Suvi Lindénin myöntäneen valtionavustusta golfkentälle, jossa oli itse osakkaana. Uutinen johti ministerin eroon.


title: Sanna Ukkola

text:
Ukkola on työskennellyt myös "Ilta-Sanomien" kirjeenvaihtajana Lontoossa sekä politiikan toimittajana. Vuonna 2009 Ukkola siirtyi Yleen. Hän on työskennellyt juontajana ja toimittajana televisio-ohjelmissa "A-studio", "Aamu-tv", "Pressiklubi" ja "Sannikka & Ukkola". Hän aloitti "Pressiklubin" vakituisena juontajana syksyllä 2017 Ruben Stillerin jätettyä ohjelman. Hän oli toiminut aiemmin muutaman kerran Stillerin tuuraajana. "Pressiklubi" päättyi toukokuussa 2018 ja Ukkola siirtyi juontamaan uutta, syksyllä 2018 alkavaa "Sannikka & Ukkola" -ajankohtaisohjelmaa yhdessä Marja Sannikan kanssa.
Paitsi televisiojuontajana ja -toimittajana, Ukkola on toiminut Yle-vuosinaan myös verkkokolumnistina.


title: Sanna Ukkola

text: Ukkola on naimisissa toimittaja Matias Turkkilan kanssa. Ukkolan vanhemmat Jukka ja Tuulikki Ukkola ovat molemmat toimittajia. Tuulikki Ukkola on toiminut aiemmin myös LKP:n ja kokoomuksen kansanedustajana.


title: Kiyomi Katsuki

text: Kiyomi Katsuki (s. 1919, Fukuokan prefektuuri, Japani) oli japanilainen hävittäjälentäjä ja ässä. Hän taisteli toisessa maailmansodassa Tyynellämerellä saavuttaen ainakin 16 ilmavoittoa. Katsuki käytti kaikkia tunnettuja ilmataisteluihin soveltuvia japanilaisia kellukekonetyyppejä. Hän saavutti Henry Sakaidan mukaan, 7 varmistettua ilmavoittoa vesitasoilla. Nämä tyypit olivat: Mitsubishi F1M "Pete", Mitsubishi A6M2-N "Rufe" ja Kawanishi N1K Kyōfu "Rex". Katsuki oli kaikkein ensimmäisin "Rex"-konetyypillä ilmavoiton saavuttanut.


title: Kiyomi Katsuki

text: Hän selvisi sodasta hengissä, vaikka teki törmäysvoiton Boeing B-17 "Lentävästä Linnoituksesta". Katsuki joutui törmäämään raskaaseen vihollispommittajaan estääkseen vesilentokoneiden tukialus Nisshinin pommittamisen. Hän tuhosi myös B-25 Mitchell-koneen, sekä PBY- Catalinan, B-24 Liberatorin ohella. Nämä paitsi nelimoottorinen B-24 olivat kaksimoottorisia.


title: Kiyomi Katsuki

text: Kellukehävittäjien etuna oli niiden helppo liikuteltavuus ja maastouttaminen, toisin sanoen asemapaikkaa voitiin vaihtaa ja koneiden sijoittelua hajauttaa. Lisäksi tukikohdat voitiin pystyttää suhteellisen alkeellisiin olosuhteisiin. Miehistö saattoi asustaa teltoissa, kuten myös huoltohenkilökunta. Kellukekoneet eivät tarvinneet kiitotietä taikka lentotukialusta toimiakseen, sillä useat, paitsi kallioiset saaren rannat soveltuivat lentotoimintaan. Varjopuolena olivat usein trooppiset taudit, kuten malaria, myös vajaaravitsemus, josta Saburo Sakai teoksessaan ""-Samurai!"" mainitsee. Lentäjiä menehtyi paljon näistä syistä, joihin laskettaneen heidän huonokuntoisina lentäessään.


title: Kiyomi Katsuki

text: Syksyllä 1942 Ylikersantti Katsuki oli toiminut vesilentokoneiden huoltotukialus "Chitose"lta käsin. Hänen tähystäjänään toimi kersantti Michio Takarada. Saavutetuista ansioistaan Katsuki ylennettiin sotilasmestariksi, joka arvo olisi Suomessa ollut lentomestari. Sodan lopussa Katsuki lensi Mitsubishi A6M Reisen "Zero" ja Mitsubishi J2M "Jack"-konetyypeillä maatukikohdista käsin.


Kiyomi Katsuki


title: Hämeenlinnan nuorisovaltuusto

text: Hämeenlinnan nuorisovaltuusto eli NuVa on 12-21 vuotiaiden hämeenlinnalaisten nuorten muodostama kaupunginhallituksen nimittämä nuorten edunvalvojana ja äänitorvena toimiva vaikuttajaryhmä. Nuorisovaltuustolla on läsnäolo- ja puheoikeus Hämeenlinnan kaupunginvaltuustossa sekä lautakunnissa. Nuorisovaltuusto on kuntalain edellyttämä toimielin, joka jokaisen kunnan tulee perustaa ja taata sille toimintaedellytykset.


title: Hämeenlinnan nuorisovaltuusto

text: Hämeenlinnan nuorisovaltuusto koostuu 25-50 nuoresta, jotka valitsevat keskuudestaan nuorisovaltuustolle toimihenkilöt ja 10-15 henkisen hallituksen. Nuorisovaltuustolla on neljä alueryhmää: kantakaupungin, Kalvolan, Hauhon ja Lammin alueryhmät. Nuorisovaltuusto aloitti toimintansa nykyisessä muodossa elokuussa 2017. Ennen vuotta 2017 nuorisovaltuusto toimi nimellä nuorten vaikuttajaryhmä jakautuen neljään erilliseen vaikuttajaryhmään, joista toimintasääntöuudistuksen myötä muotoutui nuorisovaltuuston alueryhmät. Kaudelle 2017-2018 nuorisovaltuusto valitsi puheenjohtajakseen Eero Roslanderin.


title: Bestla (täsmennyssivu)

text: Bestla voi viitata seuraaviin asioihin:


title: SMS Prinz Adalbert (1864)

text: SMS Prinz Adalbert oli Preussin laivaston ensimmäinen ironcladalus. Alus kuului vuodesta 1867 alkaen Pohjois-Saksan liiton laivastoon ja edelleen vuodesta 1871 se kuului Saksan keisarikunnan laivastoon.


title: SMS Prinz Adalbert (1864)

text: Alus oli M. L. Armanin suunnittelema vuonna 1862. Sen pituus vesirajassa oli 50,48 metriä ja kokonaispituus oli 56,96 metriä. Aluksen leveys oli 9,92 metriä ja sen syväys etuosassa oli 4,96 ja perässä 5,02 metriä. Aluksen suunnitelman mukainen uppouma oli normaalikuormalla 1 440 metristä tonnia ja taisteluun kuormattuna jopa 1 560 tonnia. Aluksen runko oli rakennettu perinteisesti kylkikaarten varaan ja siinä oli käytetty sekä puuta että rautaa. Loisten varalta runko oli päällystetty kuparilla.


title: SMS Prinz Adalbert (1864)

text: Preussin laivasto piti aluksen merikelpoisuutta huonona törmäyskeulan aiheuttaessa suuren vedenvastuksen. Aluksella oli kuitenkin hyvä ohjausvaste ja sen kääntösäde oli pieni. Aluksella oli 121 hengen miehistö, joista kymmenen oli upseereita.


title: SMS Prinz Adalbert (1864)

text: Aluksen propulsiojärjestelmä koostui kahdesta Le Havressa Mazelinen valmistamasta 2-sylinterisestä höyrykoneesta ja saman valmistajana kahdesta höyrykattilasta, jotka tuottivat 1,5 ilmakehän paineen. Aluksella oli vain yksi kattila- ja yksi konehuone. Koneisto pyöritti kahta nelilapaista potkuria, joiden halkaisija oli 3,6 metriä. Ohjattavuudesta huolehti kaksi peräsintä.


title: SMS Prinz Adalbert (1864)

text: Alus oli lisäksi varustettu prikitakilalla, jonka purjepinta-ala oli 740 neliömetriä.


title: SMS Prinz Adalbert (1864)

text: Aluksen alkuperäisenä aseistuksena oli kolme rihlattua 36 naulan tykkiä. Näistä yksi oli sijoitettu viisiporttiseen keulakasemattiin ja kaksi muuta kahdeksankulmaiseen kaksi porttiseen torniin keskilaivaan. Vuonna 1865 keulakasemattiin vaihdettiin yksi Kruppin 21 cm 19 pituuskaliiperin tykki, johon oli 76 kranaattia. Samalla porttien lukumäärä laskettiin kolmeen. Keskilaivaan vaihdettiin kaksi 17 cm 25 pituuskaliiperin tykkiä, joihin oli 142 kranaattia.


title: SMS Prinz Adalbert (1864)

text: Aluksen suojana oli puurunkoon kiinnitetty kankirautapanssari. Vesirajaan oli kiinnitetty 127 millimetrin panssarivyö ja tykkitornien seinän paksuus oli 114 millimetriä.


title: SMS Prinz Adalbert (1864)

text: Konfederaatiohallitus tilasi aluksen Ranskasta Bordeaux'sta Arman Freres'ltä nimellä "Cheops" ja sen köli laskettiin vuonna 1863. Alus laskettiin vesille 1864. Preussin kuninkaallinen laivasto lunasti aluksen kesäkuussa 1865 ja se luovutettiin 10. heinäkuuta. Alus otettiin palvelukseen vasta seuraavana vuonna.


title: SMS Prinz Adalbert (1864)

text: Alus siirrettiin reserviin lokakuussa 1871 lahonneiden puuosien vuoksi ja sen aseistus riisuttiin 1875-1876. Alus romutettiin vuonna 1878.


title: Ahti Paulaharju

text: Ahti Ilmari Paulaharju (21. helmikuuta 1906 Oulu – 1971 Espoo) oli suomalainen eversti, museonjohtaja ja kotiseutututkija.


title: Ahti Paulaharju

text: Ahti Paulaharjun vanhemmat olivat opettaja, kirjailija, kansanperinteen kerääjä, professori Samuli Paulaharju ja Kreeta Liisa Isokorpi. Hän pääsi ylioppilaaksi 1925 ja valmistui kadettikoulusta 1928 sekä sotakorkeakoulusta 1939. Hän teki opinto- ja tutkimusmatkoja Skandinaviaan 1946–1961 sekä asutushistoriallisia tutkimus- ja keräysmatkoja muun muassa Lappiin ja Ruijaan 1924 ja 1947–1961.


title: Ahti Paulaharju

text: Paulaharju oli Erillisen mittauspatteriston adjutanttina ja topografiupseerina 1928–1932, Jääkäritykistörykmentin patterin varapäällikkönä 1932–1933 ja Kenttätykistörykmentti 1:n mittauskunnan johtajana 1933–1935. Hän oli yleisesikunnan topografiupseerina 1935–1938, puolustusministeriön topografiupseerina 1938–1940, puolustusvoimien pääesikunnan topografisen toimiston päällikkönä 1941–1946 sekä topografisen osaston päällikkönä 1946–1952. Paulaharjusta tuli vänrikki 1928, luutnantti 1930, kapteeni 1935, majuri 1940, everstiluutnantti 1942 ja eversti 1949. Talvisodan aikana 1939–1940 Paulaharju oli topografikomppanian päällikkönä ja jatkosodassa topografipataljoonan komentajana 1941–1944. Hän toimi Sotakorkeakoulun geodesian ja topografian tuntiopettajana 1946-1952. Hän erosi vakinaisesta palveluksesta 1952.


title: Ahti Paulaharju

text: Armeijan palveluksesta erottuaan Paulaharju oli Pohjois-Pohjanmaan museon intendenttinä 1952–1966. Hän oli Sotamuseoseuran johtokunnan jäsenenä alkaen vuodesta 1949 eläkkeelle siirtymiseensä saakka. Hän peruskartoitti Hailuodon vuosina 1948–1951, sen ohessa inventoi saaren asutuksen sekä keräsi kansantarinoita ja kertomuksia Hailuodosta.


title: Ahti Paulaharju

text: Ahti Paulaharju oli naimisissa vuodesta 1929 Etti Margaretha Högströmin kanssa. Heidän poikansa on eversti, sotahistorioitsija Jyri Paulaharju (s. 1932).


title: Fosfodiesterisidos

text: Fosfodiesterisidos muodostuu, kun kaksi fosforihapon hydroksyyliryhmää reagoi muiden molekyylien hydroksyyliryhmien kanssa muodostaen kaksi esterisidosta.


title: Fosfodiesterisidos

text: Nukleiinihappoketjut pysyvät koossa fosfodiesterisidoksilla. DNA:ssa ja RNA:ssa fosfodiesterisidos yhdistää yhden sokerimolekyylin 3'-hiilen toisen sokerin 5'-hiileen. Näin fosfaattiryhmän ja kahden pentoosisokerin välille muodostuu vahvoja kovalenttisia sidoksia.


title: Jyri Paulaharju

text: Jyri Paulaharju (s. 1932) on suomalainen tykistöeversti, ase- ja sotahistorioitsija ja sukututkija. Puolustusvoimien Kuvakeskuksessa toimiessaan Paulaharju kehitti tiedustelu- ja ilmakuvausta sekä kuvamateriaalin arkistointia. Hän kokeli myös High Speed -kuvauksen käyttöä sotilaallisissa ja teollisissa tarkoituksissa.


title: Itkijä

text: Itkijä on itämerensuomalaisten kansojen ja slaavilaisten kansojen keskuudessa määrätyissä tilanteissa, kuten kuten häissä ja hautajaisissa, itkuvirsiä esittävä henkilö.


title: Itkijä

text: Rautakaudella itkijällä oli tietäjän ohella tärkeä roolia yhteisössä. Itkijöillä oli kyky puhua kuolleiden kieltä ja he ylläpitivät suhteita yhteisön esivanhempiin.


title: Itkijä

text: Itkijät vierailivat kalmistoilla ja viestivät siellä erityisellä kielellä olettaen että vainajat kykenivät vastaamaan heille unissa tai vierailemalla heidän luonaan linnun tai perhosen hahmossa. Kalmistoilla koettiin olevan yliluonnollisia voimia ja niillä itkijät suorittavat vainajan ruumiin ruumiin polttamiseen ja hautaamiseen liittyviä rituaaleja. Itkijät kuvailivat rituaaleissaan vainajan matkaa tuonpuoleiseen. Ei ole kuitenkaan selvää, pitivätkö itkijät yhteyttä vainajaan tämän hautapaikalla vai muualla. Vaikka sana hiisi viittaa nykyään hirviöön, niin aiemmin se tarkoitti paikallista vainajiin ja rituaaliseen vainajalaan pääsyyn liittyvää tilaa. Pirkkalankylän Hiidenmäki luultavasti oli tämän fyyppinen rituaalinen paikka. Toisaalta hiisi saattoi myös viitata muhinkin riittipaikkoihin, joista oli mahdollista päästä yliluonnollisiin maailmoihin.


title: Ympäristöherkkyys

text: Ympäristöherkkyys on tila, jossa henkilö oirehtii tai kärsii poikkeuksellisesti esimerkiksi sähköstä, hajuista, kemikaaleista tai sisäilmasta, vaikkei kyse ole sairaudesta, allergiasta tai muusta altisteen suorasta vaikutuksesta elimiin. Esimerkiksi hajuyliherkkyys on eri asia kuin hajusteallergia. Allergiassa elimistö tuottaa vasta-aineita. Ympäristöherkkyyttä ei voi todentaa lääketieteellisesti, joten usein kannattaa ensin lääketieteellisin tutkimuksin sulkea pois sairaudet, kuten allergiat. Tyypillisiä oireita ovat mm. hengenahdistus, vatsakipu ja keskittymisvaikeudet.


title: Ympäristöherkkyys

text: Ympäristöherkkyys on lisätty Suomen ICD-10-tautiluokitukseen nimikkeellä ""R 68.81: Jatkuva tai toistuva poikkeuksellinen herkkyys ympäristön tavanomaisille tekijöille"", mm. jotta sen yleisyyttä voitaisiin seurata.


title: Ympäristöherkkyys

text: Vakavasti ympäristöherkkiä on alle prosentti, mutta muutama prosentti ihmisistä tekee sen vuoksi muutoksia arkeensa. Ympäristöherkät ovat yleensä naisia.


title: Ympäristöherkkyys

text: Ympäristöherkkyys syntyy, kun jostain syystä aivot alkavat reagoida rajusti vähäisiinkin ärsykkeisiin. Kun ympäristöherkän limbinen järjestelmä ("liskonaivot") uskoo uhkaan, se voi käynnistää stressihormonien ja sytokiinien toiminnan sekä sympaattisen ja parasympaattisen hermoston reaktioita ja esimerkiksi nostaa kuumetta. Vaikka syynä oireisiin on uskomus, oireet ovat todellisia ja voivat olla tuskallisia ja haitallisia.


title: Ympäristöherkkyys

text: Hopperin menetelmässä "aivot ohjelmoidaan uudelleen" niin, että ne eivät enää "lähetä virheellisiä viestejä" uhasta. Ihminen harjoittelee puolen vuoden ajan sanomaan itselleen, että uhan tunne on virheellinen ja aitoa uhkaa ei ole. Hopperin menetelmän avulla potilaat ovat vapautuneet yliherkkyydestä mm. hajusteille, hometaloille, ruoka-aineille ja sähkölle. Tässä ympäristöherkkyys tulee erottaa todellisesta allergiasta: homeille, ruoka-aineille ja hajusteille voi olla oikeaakin allergiaa.


title: Ympäristöherkkyys

text: Oikean hoidon määrittämiseksi Sosiaali- ja terveysministeriö suosittaakin tutkimaan lääketieteen menetelmin, löytyykö sairauksia vai onko kyse vain ympäristöherkkyydestä.


title: Ympäristöherkkyys

text: Vaikka osalla ympäristöherkistä ei ole allergioita, on esitetty, että todelliset allergiaoireet voivat vähitellen "opettaa" ihmisen välttelemään asioita, joista hän uskoo saavansa oireita, ja näin altistaa allergikon ympäristöherkkyydelle.


title: Ympäristöherkkyys

text: Ympäristöherkillä on useammin kuin muilla allergiaa, astmaa, ahdistuneisuutta, masennusta ja toiminnallisia häiriöitä. Esimerkiksi allergia tai astma saattaa herkistää tuoksuille.


title: Ympäristöherkkyys

text: Neurologi, työterveyslaitoksen ylilääkäri Markku Sainio pitää Hopperin menetelmää onnistuneena ja katsoo, että suomalaisen terveydenhoidon tulisi ottaa siitä opikseen. Siinä ei vain hoideta oireita vaan poistetaan koko ongelma. Sainion mukaan potilaiden syyllistäminen voi haitata hoitamista.


title: Ympäristöherkkyys

text: Useissa kaksoissokkokokeissa on osoitettu, että esimerkiksi sähköyliherkille ei ole eroa sillä, onko sähkökenttää vai ei, vaan he raportoiva oireita yhtä lailla valealtistuksen kuin todellisen altistuksen kohdalla. Tällä perusteella kyse olisi nosebo-ilmiöstä (lumevaikutus).


title: Ympäristöherkkyys

text: Eräs ympäristöherkkä kertoi alkaneensa saada oireita ensin koulun todetuista sisäilmaongelmista mutta vähitellen lähes "kaikesta": hajusteista, pesuaineista, maaleista, painomusteesta, tietokoneista, puhelimista. Uupumusta, raajojen tärinää, hengenahdistusta, silmien kutinaa. Hän koki elämänsä menneen pilalle. Kuultuaan ympäristöherkkyydestä kärsineen Annie Hopperin menetelmästä hän alkoi ajatella ympäristöherkkyyttään "fyysisenä aivovammana" ja korjasi Hopperin menetelmällä reaktionsa vähitellen täydellisesti.


title: Ympäristöherkkyys

text: Environmental Research -tiedelehdessä julkaistussa kaksoissokkotutkimuksessa kolmen minuutin pelotteludokumentti matkapuhelinsäteilystä tuotti terveille koehenkilöille sähköyliherkkyyden, painovoimadokumentti ei. Henkilöt saivat oireita, kun he luulivat saavansa säteilyä, mutta oikeasti he eivät erottaneet, milloin heihin kohdistui sähkömagneettinen kenttä ja milloin ei. Kyseessä oli nosebo, jollaista vaaroja korostavat uutiset tuottavat.


title: We’re Only in It for the Drugs

text: We’re Only in It for the Drugs on Ebba Grönin esikoisalbumi, joka julkaistiin vuonna 1979. Levy nauhoitettiin Mistlur mobiilin 8-kanavaisella mikseripöydällä lähellä sijaitsevassa suljetussa teollisuuskeskuksessa.


title: We’re Only in It for the Drugs

text: Kaikki kappaleet Ebba Grön, ellei toisin mainita.


title: Rakul Preet Singh

text: Rakul Preet Singh (s. 10. lokakuuta 1990 New Delhi, Intia) on intialainen näyttelijä ja malli, joka toimii pääosin Telugu elokuvateollisuudessa. Hän on myös esiintynyt muutamassa Tamil, Hindi ja Kannada elokuvassa.


title: Rakul Preet Singh

text: Hän aloitti uransa mallinna yliopistoaikanaan, jolloin hän teki myös näyttelemisen debyyttinsä Kannada-elokuva "Gilli:ssä" (2009). Vuonna 2011 hän osallistui Femina Miss Intia - kauneuskisaan, jossa hän oli sijoittui viidenneksi ja voitti viisi titteliä, mukaan lukien ”Miss India People’s Choice” eli Miss Intia yleisön suosikki. Tämän jälkeen hän päätti ryhtyä kokopäiväiseksi näyttelijäksi. Hänen Telugu-debyyttinsä "Keratam julkaistiin" samana vuonna ja hänen Tamil-debyyttinsä "Thadaiyara Thaakka "seuraavana vuonna. Vuonna 2014 hän teki myös Bollywood debyyttinsä "Yaariyan" jossa hänen roolisuorituksensa sai paremman vastaanoton.


title: Luca Zidane

text: Luca Zidane Fernández (s. 13. toukokuuta 1998 Marseille, Ranska) on ranskalainen jalkapalloilija, joka kuuluu Espanjan Primera Divisiónissa pelaavan Real Madridin edustusjoukkueeseen. Hän pelaa kuitenkin reservijoukkue Real Madrid Castillan otteluita. Pelipaikaltaan hän on maalivahti.


title: Luca Zidane

text: Zidane pelasi Real Madridin juniorijoukkueissa vuodesta 2004 alkaen. Kaudeksi 2016–2017 hän nousi reservijoukkue Castillaan, jossa hän on pelannut kolmannen sarjatason Segunda División B:n otteluita. Zidane debytoi Real Madridin edustusjoukkueessa 19. toukokuuta 2018 Primera Divisiónin kauden päätöskierroksen ottelussa Villarrealia vastaan.


title: Luca Zidane

text: Zidane on pelannut myös Ranskan nuorisomaajoukkueissa. Hän oli voittamassa alle 17-vuotiaiden Euroopan-mestaruutta vuonna 2015 ja pelasi myös saman vuoden MM-kisoissa.


title: Luca Zidane

text: Zidane isä on entinen Ranskan maajoukkueen kapteeni ja entinen Real Madridin edustusjoukkueen päävalmentaja Zinédine Zidane. Zidanen isoveli Enzo ja pikkuveljet Theo ja Elyaz ovat myös jalkapalloilijoita. Välttääkseen huomiota veljekset ovat käyttäneet urallaan myös äitinsä Véroniquen sukunimeä Fernández. Luca käyttää kuitenkin nykyisin isänsä nimeä Zidane.


title: Mahanandi (elokuva)

text: Maha Nandi on vuonna 2005 julkaistu Telugu-elokuvan jonka on ohjannut V Samudra. Pääosia näyttelevät Sumanth, Anushka Shetty sekä Srihari. Elokuva julkaistiin 3. joulukuuta 2005. Maha Nandi toi lipputuloja kohtalaisella menestyksellä. Se on dubbattu hindiksi: "Ek aur Mahayudh-nimellä".


title: Goodman

text: Goodman tarkoittaa ainakin seuraavia asioita:


title: Monadnock Building

text: Monadnock Building (tunnetaan myös nimellä Monadnock Block) on pilvenpiirtäjä joka sijaitsee osoitteessa 53 West Jackson Boulevard, eteläisessä Chicagossa, Illinois:n osavaltiossa. Rakennuksen pohjoisen puolen on suunnitellut yritys nimeltä Burnham & Root. Rakentaminen alkoi vuonna 1891. Sen koristeelliset portaat ovat ensimmäinen alumiinirakenne jota käytettiin rakennustekniikassa. Eteläpuoli, joka rakennettiin vuonna 1893, oli Holabird & Roche:n suunnittelema ja väriltään ja ja profiililtaan alkuperäinen kaltainen, mutta muuten se edustaa koristeellisempaa tyyliä. Valmistuessaan se oli suurin toimistorakennus maailmassa. Rakennuksen menestys innoitti rakentamaan uuden ja tärkeän yrityskeskuksen etelämmäs.


title: Bedworthin rautatieasema

text: Bedworthin rautatieasema on rautatieasema Bedworthin kaupungissa Warwickshiressä. Se sijaitsee Coventry–Nuneaton-radan varrella.


title: Bedworthin rautatieasema

text: Asema avattiin 12. syyskuuta 1850. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja asema suljettiinkin 18. tammikuuta 1965. Se avattiin kuitenkin uudelleen 16. toukokuuta 1988.


title: Bedworthin rautatieasema

text: Asemaa käytti 83 086 matkustajaa kaudella 2015–2016.’


title: Siegfried-luokka

text: Siegfried-luokka oli Saksan keisarikunnan laivaston ensimmäisessä maailmansodassa palvellut rannikkopanssarilaivaluokka, johon kuului kuusi alusta.


title: Pekka Wallin

text: Pekka Tapio Wallin (s. ) on Teknillisen korkeakoulun (myöh. Aalto-yliopisto) sähkötekniikan (mittaustekniikka) professori emeritus.


title: Pekka Wallin

text: Wallin kirjoitti ylioppilaaksi Rauman lyseosta vuonna 1962. Hän valmistui Teknillisestä korkeakoulusta diplomi-insinööriksi 1968 ja Oulun yliopistosta tekniikan lisensiaatiksi 1971.


title: Pekka Wallin

text: Hän toimi Oulun yliopistossa vuonna 1969 laboratorioinsinöörinä ja vuosina 1969-75 määräaikaisena professorina. Teknillisen korkeakoulun määräaikaisena apulaisprofessorina hän toimi vuosina 1974–78; sähkötekniikan professoriksi (mittaustekniikka) hänet nimitettiin vuonna 1978. Hän johti TKK:n Sähkö- ja tietoliikennetekniikan osastoa vuosina 1990–2007. Hän siirtyi eläkkeelle professorin virasta vuoden 2007 lopussa.


title: Pekka Wallin

text: Wallinin tuotantoon kuuluu useita oppikirjoja mittaustekniikan alalta ja noin 100 tieteellistä julkaisua sähkötekniikan alalta. Hänen kirjoittamiinsa oppikirjoihin kuuluu esimerkiksi Otatiedon julkaisema teos "Sähkömittaustekniikan perusteet" (1991; 4. painos: 1997, 6. p. 2001). Hän harrastaa muun muassa tähtitiedettä.


title: Kaasavuori

text: Kaasavuori on Naantalissa, Merimaskussa Otavan saarella sijaitseva merenrantakallio, joka kohoaa merestä 55,4 metrin korkeuteen. Kaasavuorta käytettiin muinoin vartiotulivuorena ja siellä on muinaisjäännöksiä. Yhdessä viereisen Munavuoren kanssa Kaasavuori saa valtakunnallisesti merkittävän kallioalueen suojelurajauksen. Kallioalueen maisemallisia ja geologisia arvoja pidetään merkittävänä, ja historiallinen arvo katsotaan hyvin merkittäväksi. Kallioalue on luonnonarvoiltaan arvokas.


title: Kaasavuori

text: Kaasavuori muodostaa yhdessä matalamman Munavuoren kanssa noin 16 hehtaarin jyrkänteisen kallioselännejakson. Ympäröivästä maastosta kallioalue erottuu korkeampana metsäselänteenä, joka näkyy parhaiten mereltä. Kaasavuorelta avautuukin edustavia merimaisemia ja se on suosittu paikallinen näköalapaikka ja retkikohde. Avokalliopinnat ovat kuitenkin enimmäkseen puustoisia. Kalliolaella on laakeita silokalliopintoja. Kallio on kivilajiltaan kinzigiittiä, jossa on suuria kordieriitti- ja granaattiporfyroblasteja. Alueen kalliomännikömaisemat ovat massiivisen louhikkoisia ja jyrkänteisiä, ja niidä pidetään hyvin edustavina. Kallioalue onkin geomorfologisesti monipuolinen ja merkittävä. Kalliorinteillä on voimakkaasti lohkoutuneita louhikkoisia jyrkännemuotoja, massiivisia irtolohkareita ja halkeamia sekä onkaloita.


title: Kaasavuori

text: 1990-luvun alussa kallioalue katsottiin lähinnä paikalliselta arvoltaan biologisesti merkittäväksi, jolloin se oli enimmäkseen melko luonnontilaisena edustava. Tuolloin tehdyssä selvityksessä kallion lakiosat olivat karua kalliomännikköä, jossa on edustavia poronjäkälä-kalliotierasammalkasvustoja. Jyrkänteiden silokallio- ja pystyseinämillä kasvoi karua jäkälä- ja sammalvaltaista kalliokasvillisuutta. Vaateliasta kalliolajistoa ei tavattu.


title: Kaasavuori

text: Vesi- ja ympäristöhallituksen vuoden 1995 julkaisussa "Luonnon- ja maisemansuojelun kannalta arvokkaat kallioalueet Turun ja Porin läänissä" Kaasavuori–Munavuori sai inventoinnin, valtakunnallisesti merkittävän kallioalueen suojelurajauksen. Kallioalueen maisemallisia ja geologisia arvoja pidetään merkittävänä, kun biologisia arvoja vähemmän merkittävänä. Historiallinen arvo katsotaan hyvin merkittäväksi. Kaasavuori–Munavuoren arvoluokka eli luonnon- ja maiseman suojelullinen merkitys on 4, eli kyseessä on luonnonarvoiltaan arvokas kallioalue.


title: Kaasavuori

text: Kaasavuorella sijaitsee kolme Museoviraston inventoimaa kohdetta: kiinteä muinaisjäännös, mahdollinen muinaisjäännös ja luonnonmuodostuma.


title: Kaasavuori

text: Kaasavuoren huipulla on suuri siirtolohkare, jonka pystysuorat seinämät ovat 3–4 metriä korkeita, eteläsivun loivahkoa seinämää lukuun ottamatta. Siirtolohkareen päällä on kattilamainen 3–4 metrin läpimittainen syvennys. Vuonna 1971 tehdyssä inventoinnissa syvennyksestä tehdystä koekuopasta löytyi piilastu ja nokista maata. Paikka on ajoitettu kivikautiseksi asuinpaikaksi ja on erittäin mahdollista, että se on ollut käytössä esihistoriallisena aikana.


title: Kaasavuori

text: Kallion kaakkoisrinteellä on jääkauden muodostama lohkarekivikko, jossa kiviä on liikuteltu ja aseteltu tomtning-asumuksen omaisesti. Vuonna 2016 tehdyssä tarkastuksessa kivirakennelman ajoitusta ei saatu selville.


title: Kaasavuori

text: Kalliolaen itäpuolella on pohjois-eteläsuuntaisella rinnetasanteella jääkaudella muodostunutta kivikkoa. Kivikko on 20–30 metriä leveä ja laskee alas rinnettä usean kymmenen metriä. Kivikossa on röykkiöitä muistuttavia kohoumia, mutta ne ovat syntyneet kun kivikkoon on kaivettu kuoppia. Tämä todettiin vuonna 1971 tehdyssä inventoinnissa kuten myös jo aikaisemmin arkeologi A. M. Tallgrenin toimesta. Tästä huolimatta peruskartassa on edelleen merkintä "muinaishauta".


title: Tahvo Soranen

text: Tahvo Soranen ("Barney Rubble") on kuvitteellinen hahmo piirrossarjassa "Kiviset ja Soraset". Hän on Retu Kivisen paras ystävä. Tahvon loivat sarjan kehittäjät William Hanna ja Joseph Barbera. Hahmo teki ensiesiintymisensä sarjan alkaessa vuonna 1960 ja on sen jälkeen esiintynyt televisiosarjoissa, elokuvissa ja mainoksissa aina nykypäivään asti.


title: Tahvo Soranen

text: Tahvo on Betty Sorasen aviomies ja heillä on yksi lapsi Bamm-Bamm. Sorasten naapurissa asuvat Retu ja Vilma Kivinen. Tahvo asuu samassa paikassa Retun kanssa kuvitteellisessa esihistoriallisessa kaupungissa nimeltä Kivikylä, jossa ihmiset elävät modernia paljasjalkaista luolamieselämää. Tahvo Sorasen ääninäyttelijöinä ovat toimineet muun muassa Mel Blanc, Daws Butler, Frank Welker ja muun muassa Jeff Bergman.


title: Kaba (joki)

text: Kaba on joki Länsi-Afrikassa, joka alkaa Guineasta ja virtaa Sierra Leoneen, josta se päätyy Atlantin valtamereen. Se tunnetaan myös nimeltä Little Scarcies. Joki on marskimaan ympäröimänä. Kaban pituus on noin 280 kilometriä ja sen valuma-alue on 12 900 neliökilometriä.


title: Kaba (joki)

text: Kolenté virtaa samaan Atlantin valtameren lahteen kuin Kaba, ja joensuu on vain hieman Kaban joensuusta pohjoiseen. Temnet asuttivat tämän alueen muuttaessaan nykyisen Guinean Fouta Djallonin alueelta nykyisen Sierra Leonen alueelle.


title: Kaba (joki)

text: Joen aikaisempi kirjoitusmuoto oli "Scassos"; englanninkielinen nimi "Little Scarcies" tulee portugalinkielisestä nimestä "Rio dos Carceres".


title: Mano

text: Mano on joki Länsi-Afrikassa. Se alkaa Liberian Guinean ylätasangoilta ja muodostaa osan Liberian ja Sierra Leonen välisestä rajasta.


title: Mano

text: Joki virtaa Liberian Lofan sekä Sierra Leonen Konon ja Kailahunin piirikuntien läpi. Timantinlouhinta on suuri teollisuudenala näillä alueilla.


title: Mano

text: Liberia ja Sierra Leone perustivat Manojoen unionin vuonna 1973. Guinea liittyi unioniin vuonna 1980 ja Norsunluurannikko vuonna 2008.


title: Marokon kansalliskirjasto

text: Marokon kansalliskirjasto (, , lyh. BNRM) on Rabatin kaupungissa sijaitseva Marokon kansalliskirjasto.


title: Marokon kansalliskirjasto

text: Kirjasto perustettiin vuonna 1924 nimellä "Bibliothèque Générale", ja se avattiin yleisölle 1. marraskuuta 1926 annetulla asetuksella. Kirjaston nimi muutettiin nykymuotoonsa vuonna 2003. Kansalliskirjaston uudisrakennus vihittiin käyttöön 15. lokakuuta 2008.


title: Gerda Antti

text: Gerda Antti (s. 20. elokuuta 1929 Ylitornion kunta, Ruotsi) on ruotsalainen kirjailija.


title: Gerda Antti

text: Gerda Antti syntyi Pohjois-Ruotsin Ylitorniossa viisilapsiseen perheeseen. Hän muutti Tukholmaan ja avioitui 21-vuotiaana itseään 29 vuotta vanhemman kirjailija Walter Ljunquistin kanssa. Ljunquist kuoli 1974, ja Gerda Antti on myöhemmin asunut miehensä synnyinseudulla Itä-Göötanmaan Kisassa Linköpingin eteläpuolella.


title: Gerda Antti

text: Gerda Antin esikoisteos oli vuonna 1961 ilmestynyt runokokoelma "Här och nu". Hän on sen jälkeen julkaissut esseitä, pakinoita, novelleja, romaaneja ja yhden keskustelukirjan. Hänet tunnetaan humoristisena ja teräväsanaisena maaseutuväestön kuvaajana.


title: Gerda Antti

text: Antti on saanut kirjallisuuspalkintoja Svenska Dagbladetilta 1977, KF-osuuskauppaliikkeen "Vi"-lehdeltä 1980, "Östersunds-Posten"-lehdeltä 1983, "Östgöta Correspondenten"-lehdeltä (Palmærpriset) 1988, Studieförbundet Vuxenskolanilta 1990 (Landsbygdens författarstipendium), Ruotsin maanviljelijöiden keskusliitolta (LRF) 1994, Ruotsin kuninkaalta 1998 (Litteris et Artibus -mitali), Ruotsin työväen sivistysjärjestö ABF:ltä 2004 (Moa-priset) ja Rolf Wirténin kulttuurisäätiöltä 2006. Vuonna 2008 hänet nimitettiin lääketieteen kunniatohtoriksi Linköpingin yliopistossa.


title: Gerda Antti

text: Gerda Antin suureen suosioon nostanut novellikokoelma "Inte värre än vanligt" (1977) pääsi vuonna 2009 mukaan teokseen "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Gerda Antti

text: Gerda Antti on ollut mukana Ruotsin keskustapuolueen toiminnassa ja toiminut lääninoikeuden lautamiehenä.


title: Aarne Jusu

text: Aarne Wilhelm Jusu, sukunimi aik. "Juselius" (1. toukokuuta 1893 Pori – 1. helmikuuta 1949) oli suomalainen majuri, toimitusjohtaja ja liikemies.


title: Aarne Jusu

text: Jusun vanhemmat olivat merikapteeni Abraham Wilhelm Juselius ja Olga Rajahalme. Hän kävi Raahen alkeiskoulun 1912 ja Raahen Porvari- ja Kauppakoulun 1915.


title: Aarne Jusu

text: Jusu oli Turussa sijainneen Lentokoulun ja Santahaminassa toimineen Ilmailupataljoonan intendenttinä 1918–1919, ilmailuvoimien intendenttinä 1919–1920 ja suojeluskuntien yliesikunnan intendentuuriosaston päällikkönä 1923–1927. Hän oli välillä Tampereen Tupakkatehdas Oy:n palveluksessa 1920–1922 ja Oy Finnish Stevedores Ab:n palveluksessa 1922–1923. Jusu toimi sitten vuodesta 1927 alkaen samana vuonna perustetun Suojeluskuntien Kauppa Oy (vuodesta 1935 Oy Skoha Ab):n toimitusjohtajana ja johtokunnan puheenjohtajana. Jusu oli myös Suomen Ampujainliiton liittohallituksen ja johtokunnan jäsenenä ja toimi Suomen Metsästysyhdistyksen puheenjohtajana 1936–1948. Hän perusti myös keväällä 1941 Töölöntorinkatu 2:een avatun ravintola Motin jonka kanta-asiakkaita olivat muun muassa marsalkka Carl Gustaf Mannerheim sekä presidentti Urho Kekkonen.


title: Klas Östergren

text: Klas Östergren (s. 20. helmikuuta 1955 Tukholma) on ruotsalainen kirjailija, käsikirjoittaja ja kääntäjä. Vuonna 2014 hänet nimitettiin Ruotsin akatemian jäseneksi, mutta hän erosi vuonna 2018 Metoo-kohun vuoksi.


title: Klas Östergren

text: Jo lukioaikoinaan Tukholmassa Östergren työskenteli kirjallisuuslehden toimittajana. Runoilijana 1970-luvun alussa aloittaneen kirjailijan esikoisromaani "Attila" ilmestyi vuonna 1975, ja sen jälkeen hän on kirjoittanut parikymmentä romaania sekä novelleja ja elokuva- ja televisiokäsikirjoituksia. Östergren nousi Ruotsissa tunnetuksi julkaistuaan vuonna 1980 kulttikirjaksi kohonneen teoksensa "Gentlemen", joka suomennettiin vasta 26 vuotta myöhemmin nimellä "Herrasmiehet". Siinä päähenkilö nimeltä Klas Östergren saa tehtäväkseen kirjoittaa nykyaikaisen version August Strindbergin läpimurtoteoksesta "Punainen huone". Östergren on kirjoittanut romaaneihinsa "Herrasmiehet" ja "Gangsterit" (2005) perustuvan televisiosarjan "Herrasmiehiä & gangstereita", joka on esitetty Suomessa Yle Fem -kanavalla. Kääntäjänä hän on ruotsintanut monia Henrik Ibsenin draamoja.


title: Klas Östergren

text: Östergren on saanut toistakymmentä kirjallisuuspalkintoa, viimeksi Selma Lagerlöf -seuran palkinnon vuonna 2012. Vuonna 2009 hänen läpimurtoromaaninsa "Herrasmiehet" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Klas Östergren

text: Östergren on asunut 1980-luvun lopulta lähtien Skånen Simrishamnissa. Hän oli naimisissa näyttelijä Pernilla Augustin kanssa 1982–1989, ja heillä on aikuinen tytär. Nykyisen vaimonsa Cilla Östergrenin kanssa hänellä on kaksi poikaa ja tytär.


title: Klas Östergren

text: Östergrenin isä vietti 1900-luvun alussa lapsuuttaan Suomen Turussa, jossa hänen vanhempansa olivat joitakin vuosia töissä kirjapainossa jouduttuaan Ruotsissa ammattiyhdistystoimintansa vuoksi mustalle listalle.


title: Amerikan konfederaation presidentti

text: Amerikan konfederaation presidentti oli Amerikan konfederaation valtio ja hallituksen päämies. Presidentti oli myös maavoimien, laivaston ja miliisin ylipäällikkö.


title: Amerikan konfederaation presidentti

text: Konfederaation perustuslain 2. artikla antoi presidentille toimeenpanovallan. Tämä sisälsi vallan nimittää diplomatiasta-, sääntelystä- ja oikeuslaitoksesta vastaavia virkamiehiä. Presidentti sai myös solmia sopimuksia muitten maitten kanssa senaatin hyväksynnällä. Hänellä oli armahtamisoikeus sekä poikkeuksellisissa olosuhteissa oikeus kutsua koolle joko yhden tai molemmat kongressin huoneet.


title: Amerikan konfederaation presidentti

text: Valitsijamiehet äänestivät presidentin epäsuoralla vaalitavalla kuuden vuoden vaalikaudelle. Presidentti oli yksi kahdesta kansallisesti äänestetystä konfederaation virasta. Toinen oli varapresidentti. Jefferson Davisista tuli väliaikaisen hallinnon päämies 18. helmikuuta 1861. Hän astui presidentin virkaan 22. helmikuuta 1862 ja toimi siinä vuoteen 1865, jolloin Yhdysvaltain ratsuväki pidätti hänet. Hän oli konfederaation ainoa presidentti.


title: Ferdinand II (Toscana)

text: Ferdinand II (; 14. heinäkuuta 1610 – 24. toukokuuta 1670) oli Toscanan suurherttua vuosina 1621–1670. Hänen pitkällä valtakaudellaan Toscanan taloudellinen ja poliittinen valta alkoi heiketä.


title: Ferdinand II (Toscana)

text: Medicin sukuun kuulunut Ferdinand tuli Toscanan suurherttuaksi vain 10-vuotiaana isänsä Cosimo II:n kuoltua. Aluksi valtaa käyttivät sijaishallitsijoina hänen äitinsä, Itävallan Maria Magdalena, ja hänen isoäitinsä, Lothringenin Kristiina, jotka eivät kyenneet rakentavaan yhteistyöhön. Alaikäisen Ferdinandin opiskellessa Roomassa ja Wienissä Toscanan valtiontalous ja oikeuslaitos ajautuivat huonon hallinnon vuoksi rappiolle, ja ylenmääräisiä etuoikeuksia saanut aatelisto kävi yhä itsetietoisemmaksi. Valtakuntaansa palannut Ferdinand II julistettiin täysi-ikäiseksi 17-vuotiaana vuonna 1627, mutta hän päätti edelleen jakaa vallan äitinsä, isoäitinsä ja lisäksi nuorempien veljiensä kanssa. Ferdinand toimi määrätietoisesti vuoden 1630 Firenzen ruttoepidemian aikana, mutta muuten hän ei osoittautunut valtiomiehenä edeltäjiensä veroiseksi.


title: Ferdinand II (Toscana)

text: Ferdinand II piti Toscanan puolueettomana kolmikymmenvuotisessa sodassa ja vuosien 1628–1631 Mantovan perimyssodassa. Hänen aikanaan Toscanan suhteet paavinistuimeen olivat ongelmalliset. Hän luovutti vuonna 1633 entisen opettajansa ja suojattinsa tiedemies Galileo Galilein pyhän istuimen tuomittavaksi tämän oppien vuoksi. Ferdinand II meni vuonna 1634 naimisiin Urbinon herttuakunnan perijättären Vittoria della Roveren kanssa, mutta koska kyseinen herttuakunta oli jo kahdeksan vuotta aiemmi liitetty Kirkkovaltioon, Ferdinand sai avioliiton seurauksena käsiinsä vain suvun irtaimen omaisuuden. Ferdinand liittoutui vuosien 1641–1644 ensimmäisessä Castron sodassa lankonsa, Parman herttua Odoardo Farnesen kanssa paavi Urbanus VIII:tta vastaan, mutta saavutetusta voitosta huolimatta rauhansopimus ei hyödyttänyt Toscanaa. Ferdinandin kuoltua vuonna 1670 Toscanan hallitsijaksi tuli hänen poikansa Cosimo III. Ferdinandin toinen poika oli kardinaali Francesco Maria de' Medici, joka peri äitinsä kautta Roveren ja Montefeltron herttuan arvon.


title: Ferdinand II (Toscana)

text: Ferdinand II tunnettiin myös tieteiden suosijana. Hän kannusti veljeään, kardinaali Leopoldo de’ Mediciä perustamaan vuonna 1657 tieteellisen seuran Accademia del Cimenton. Ferdinandia pidetään yhtenä lämpömittarin keksijöistä, sillä hänen johdollaan kehitettiin vuonna 1654 ensimmäinen umpinainen nestelämpömittari, joka tunnetaan virheellisesti myös Galilein lämpömittarina. Hän mahdollisesti kehitti myös ensimmäisen lauhduttamiseen perustuneen kosteusmittarin.


title: Niklas Nevalainen

text: Niklas Sami Nevalainen (s. 28. kesäkuuta 1993 Nakkila) on suomalainen jääkiekkopuolustaja, joka pelaa SM-liigajoukkue Vaasan Sportissa.


title: Niklas Nevalainen

text: Nevalaista kuvaillaan Sportin kotisivujen pelaajaprofiilissa pienikokoiseksi kiekolliseksi puolustajaksi, joka tukee hyvin hyökkäyksiä ja omaa viihdyttävän pelityylin. "Kiekkoareena" -verkkolehden toimittaja Toni Rajamäen mukaan hän lukee peliä hyvin, sijoittuu oikein ja puolustaa mailallaan viisaasti. Samassa haastattelussa Sportin silloinen päävalmentaja Tomek Valtonen mainitsee Nevalaisen erittäin valmiiksi paketiksi, jonka luistelu, sijoittuminen ja hyökkäyksien tukeminen ovat loistavalla tasolla, eikä hän anna pienen koon haitata.


title: Niklas Nevalainen

text: Nevalainen on Porin Ässien kasvatti. Hän oli kaudella 2007–2008 seuran C-nuorten tehokkain puolustaja sekä I-divisioonan karsinnoissa että runkosarjassa, kuten myös seuraavalla kaudella 2008–2009 sekä C-nuorten SM-karsinnoissa että SM-sarjan runkosarjassa. Kaudella 2009–2010 Nevalainen oli B-nuorten SM-karsinnoissa Ässien paras syöttäjä ja jakoi sisäisen pistepörssin voiton Borna Rendulićin ja Valtteri Niemisen kanssa tehoilla 1+6=7. Hän oli myös B-nuorten SM-sarjan runkosarjassa joukkueen tehokkain puolustaja tehoilla 6+9=15. Nevalainen voitti kauden päätteeksi B-nuorten SM-pronssia. Kaudella 2011–2012 hän nousi Ässien A-nuorten varakapteeniksi. Nevalainen sijoittui A-nuorten SM-liigan pistepörssissä neljänneksi tehoilla 13+22=35.


title: Niklas Nevalainen

text: Kaudeksi 2012–2013 Nevalainen siirtyi varaamattomana pelaajana eli ns. tender-sopimuksella Yhdysvaltoihin USHL-junioriliigan Dubuque Fighting Saintsiin. Hän oli joukkueen tehokkain puolustaja tehoilla 5+28=33, joilla Nevalainen sijoittui koko liigan puolustajien pistepörssissä viidenneksi. Hän voitti myös koko liigan tehotilaston lukemalla +31. Nevalainen voitti kauden päätteeksi USHL:n mestaruuden, Clark Cupin ja hänet valittiin liigan toiseen tähdistökentälliseen. Nevalainen kävi vuodet 2013–2017 St. Cloud State Universityn yliopistoa pääaineenaan rahoitus. Hän voitti "Freshman -vuotenaan" 2013–2014 NCHC:n runkosarjan, Penrose Cupin. "Junior -vuotensa" 2015–2016 päätteeksi Nevalainen voitti sarjan mestaruuden.


title: Niklas Nevalainen

text: Kesällä 2016 Nevalainen harjoitteli Rauman Lukon SM-liigajoukkueen mukana ennen viimeistä yliopistovuottaan. Kaudeksi 2017–2018 hän siirtyi kaksivuotisella sopimuksella pelaamaan SM-liigaa Vaasan Sportiin. Nevalainen teki liigadebyyttinsä kauden avauskierroksella 8. syyskuuta 2017 vieraissa Pelicansia vastaan. Hänet merkittiin Sportin kakkospuolustajapariin Markus Kankaanperän viereen ja Nevalainen sai ottelussa jääaikaa 17.57 minuuttia. Hän sai ottelussa myös syöttöpisteen oltuaan kakkossyöttäjänä Antti Kalaputaan tekemään maaliin. Nevalainen keräsi ottelusta teholukeman +3. Hän teki tulokaskautensa aikana kaikkiaan 57 runkosarjaottelussa 16 syöttöpistettä, joilla Nevalainen jakoi SM-liigan tulokaspuolustajien syöttöpörssin voiton Kärppien Teemu Kivihalmeen kanssa.


title: Niklas Nevalainen

text: Syyskuussa 2018 Sport lainasi Nevalaisen kahden Suomen Cupin ottelun ajaksi Suomi-sarjajoukkue Karhu HT:hen. Hän pelasi lopulta vain yhden puolivälieräottelun Kokkolan Hermestä vastaan keräten siinä kolme syöttöpistettä. Nevalainen aloitti runkosarjan 2018–2019 Sportissa. 30. lokakuuta 2018 vieraissa JYPiä vastaan hän teki liigauransa avausmaalin. Nevalainen keräsi ottelussa myös syöttöpisteen Toni Kallelan tekemään maaliin. Tammikuussa 2019 hän teki Sportin kanssa kaksivuotisen jatkosopimuksen.


title: Niklas Nevalainen

text: Nevalainen pelasi World U-17 Hockey Challengessa vuonna 2010. Yhteensä hän on pelannut 25 poikien maaottelua. Nevalainen valittiin Pohjola-leirin tähdistökentälliseen vuonna 2008.


title: Casimir Jürgens

text:
Casimir Robert Jürgens (s. 26. joulukuuta 1994 Helsinki) on suomalainen jääkiekkopuolustaja, joka edustaa SM-liigajoukkue
Pelicansia. Hän toimii joukkueen varakapteenina. Jürgens on kuvaillut itseään kokonaisvaltaiseksi ja hyväksi kahden suunnan pelaajaksi, joka tekee paljon töitä molempiin suuntiin sekä pyrkii olemaan aggressiivinen omalla alueella, tukemaan hyökkäyksiä ja tuomaan apua hyökkäyspäähän.


title: Casimir Jürgens

text: Jürgens syntyi Helsingissä, mutta hän muutti perheineen 5-vuotiaana Siuntioon. Jürgens muutti omilleen takaisin Helsinkiin 16-vuotiaana. Hän on Helsingin IFK:n kasvatti. Jürgens toimi kaudella 2009–2010 seuran C-nuorten kapteenina. Hän voitti koko C-nuorten SM-sarjan puolustajien piste- ja syöttöpörssin tehoilla 3+21=24 sekä myös pudotuspelien puolustajien pistepörssin tehoilla 5+5=10. Jürgens voitti kauden päätteeksi sekä C-nuorten SM-hopeaa että B-nuorten Suomenmestaruuden. Kaudella 2010–2011 hän oli HIFK:n B-nuorten tehokkain puolustaja tehoilla 5+11=16.


title: Casimir Jürgens

text: Kaudella 2012–2013 Jürgens edusti HIFK:n A-nuoria Junior Club World Cupissa. Kaudella 2013–2014 hän nousi joukkueen varakapteeniksi ja oli HIFK:n tehokkain puolustaja Juha Tarkkasen kanssa tehoilla 3+16=19. Jürgens edusti joukkuetta kauden aikana myös U20 Super Challengessa. Kaudella 2014–2015 hän voitti HIFK:n sisäisen tehotilaston lukemalla +11. Jürgens debytoi kauden aikana myös miesten peleissä pelattuaan kahdeksan runkosarjaottelua lainalla Kiekko-Vantaassa jääden ilman tehopisteitä.


title: Casimir Jürgens

text: Jürgens siirtyi kaudeksi 2015–2016 vuoden mittaisella sopimuksella Mestis-joukkue Savonlinnan Pallokerhoon. Hänen tulokaskautensa toi 37 runkosarjaottelussa tehot 3+12=15 ja viidessä playoff-ottelussa tehot 2+1=3. Jürgensin kausi jäi kuitenkin hieman rikkonaiseksi olkapäävamman vuoksi. Hän jakoi pudotuspeleissä SaPKon sisäisen tehotilaston voiton kolmen muun pelaajan kanssa lukemalla +2.


title: Casimir Jürgens

text: Kaudeksi 2016–2017 Jürgens nimettiin joukkueen varakapteeniksi, mutta hän toimi osan kaudesta myös SaPKon kapteenina, kun Juuso Forsström oli sivussa. Jürgens oli tehoilla 9+29=38 joukkueen toiseksi paras syöttäjä ja kolmanneksi paras pistemies Joona Monton kanssa. Hän jakoi koko Mestiksen puolustajien pistepörssin toisen sijan Peliittojen Christian Silfverin kanssa edellään vain Hermeksen Miika Franssila. Jürgens voitti myös sarjan puolustajien tehotilaston lukemalla +24. Hän jakoi myös pudotuspelien puolustajien pistepörssin voiton TuTon Petteri Nummelinin ja Espoo Unitedin Victor Westermarckin kanssa tehoilla 2+6=8. Jürgens voitti kauden päätteeksi Mestiksen mestaruuden. Hänet palkittiin sarjan parhaana puolustajana Jari Lippojoki -palkinnolla ja valittiin ensimmäiseen tähdistökentälliseen.


title: Casimir Jürgens

text: Jürgens siirtyi kaudeksi 2017–2018 2+2-vuotisella sopimuksella SM-liigajoukkue Pelicansiin. Hän teki liigadebyyttinsä kauden avauskierroksella 8. syyskuuta 2017 Vaasan Sportia vastaan. Jürgens merkittiin Pelicansin kolmospuolustajapariin Nico Maneliuksen viereen ja sai ottelussa jääaikaa 19.06 minuuttia. Liigauransa avausmaalin hän teki kolmannessa ottelussaan 12. syyskuuta 2017 KooKoota vastaan. Kimmo Peltonen valitsi Jürgensin ottelun Alumnien tähtien kolmostähdeksi. Kaikkiaan hänen tulokaskautensa toi 56 runkosarjaottelussa tehot 5+10=15 ja kolmessa playoff-ottelussa tehot 1+2=3. Jürgens jakoi pudotuspelien ensimmäisellä kierroksella Pelicansin sisäisen pistepörssin voiton Juha Leimun kanssa sekä voitti sisäisen tehotilaston lukemalla +3.


title: Casimir Jürgens

text: Kaudeksi 2018–2019 Jürgens nimettiin Pelicansin varakapteeniksi.


title: Casimir Jürgens

text: Jürgens on pelannut Suomen A-maajoukkueessa kuusi ottelua tehden yhden maalin. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Ensimmäisen A-maajoukkuemaalinsa Jürgens teki seuraavassa ottelussaan 6. huhtikuuta 2018 Hämeenlinnassa Valko-Venäjää vastaan. Hän putosi lopulta viimeisten joukossa vuoden 2018 lopullisesta MM-kisajoukkueesta.


title: Casimir Jürgens

text: Jürgens on pelannut myös 15 poikien maaottelua.


title: Casimir Jürgens

text: Jürgens valmistui ylioppilaaksi Mattlidens gymnasiumista keväällä 2014. Urheilutoimittaja ja -selostaja Pepe Jürgens on hänen äitinsä pikkuserkku.


title: Abraha

text: Abraha oli Etelä-Arabian alueella vaikuttanut kristitty kuningas, joka saavutti asemansa kapinoimalla Etiopiaa vastaan maksaen kuitenkin myöhemmin Etiopian kuninkaalle suojelurahaa. Muutamien historiallisten lähteiden ohella Abraha tunnetaan myös tarunomaisesta tarinasta Koraanissa, jonka mukaan hän teki epäonnistuneen sotaretken Mekkaa vastaan profeetta Muhammadin syntymävuotena.


title: Abraha

text: Historioitija Prokopioksen mukaan Etiopian kuningas Hellestheaios hyökkäsi Etelä-Arabiaan muutamaa vuotta ennen vuotta 531 jaa. ja surmasi paikallisen kuninkaan korvaten tämän nukkehallitsijalla nimeltä Esimifaios. Hellestheaios palasi Etiopiaan, jonka jälkeen Etelä-Arabiaan jätetyt joukot kapinoivat Esimifaiosta vastaan ja asettivat valtaistuimelle orjataustaisen Abrahan. Hellestheaios järjesti kaksi sotaretkeä Abrahaa vastaan, mutta ei onnistunut kukistamaan tätä. Hellestheaioksen kuoltua Abraha maksoi kuitenkin suojelurahaa tämän seuraajalle. Justinianus I yritti suostutella Abrahan hyökkäämään Persiaa vastaan, mutta tämä teki vain lyhyen sotaretken pohjoiseen vetäytyen nopeasti takaisin. Kaiverrukset Maribin padolla kertovat puolestaan syrjäytetyn Esimifaioksen pojan johtamasta kapinasta sebalaisen ajanlaskun vuotena 657 (640–650 jaa.). Samassa tekstissä mainitaan patoon tehdyn korjauksia seuraavan vuoden puolella ja Abrahan ottaneen vastaan lähetystöjä Etiopiasta, Bysantista, Persiasta, Hirasta, sekä arabialaisen fylarkki Harith bin Djabalatin. Eri teksteistä voidaan päätellä Esimifaioksen olleen Etiopian kuninkaiden tapaan miafysiitti, kun taas Abraha oli mahdollisesti nestoriolainen. Abrahan tittelinä mainitaan Sheban, Dhu-Raydanin, Hadhramautin, Yamanatin ja ylä- ja alamaiden arabien kuningas. Eräässä tekstissä mainitaan myös titteli "'zly mlkn 'g'zyn", jolle ei ole kuitenkaan yleisesti hyväksyttyä käännöstä. Sen on ehdotettu merkitsevän esimerkiksi "'Ag'azin heimon kuningas", "Abessinian kuninkaan varakuningas" tai "kuninkaan ylhäisyys". Murayghanista Ylä-Tathlithin itäpuolelta löydetyssä tekstissä mainitaan myös Abrahan lyöneen pohjoisarabialaisen Ma'addin heimon taistelussa sebalaisen ajanlaskun mukaan vuonna 662.


title: Abraha

text: Abrahan muusta elämästä ei ole luotettavia historiallisia lähteitä. Islamilaisessa kirjallisuudessa esiintyy tarunomainen tarina Abrahan johtamasta sotaretkestä Mekkaan profeetta Muhammadin syntymävuotena 570.Tarinaan viitataan Koraanin suurassa 105 eli al-Fil. Hyökkäyksen syyksi mainitaan Abrahan tavoite tehdä rakennuttamastaan kirkosta Ghurqat al-Qalis Sanaassa Arabian pääasiallinen pyhiinvaelluskohde. Kirkkoa rakentamassa oli käsityöläisiä Bysantin valtakunnasta, josta tuotiin myös marmoria ja mosaiikkeja. Kirkossa oli kullatut ovet ja eebenpuusta ja norsunluusta valmistettu valtaistuin. Islamin myöhemmän nousun aikana kirkko purettiin ja sen paikalle rakennettiin moskeija. Osa moskeijan pylväistä on peräisin alkuperäisestä kirkosta. Sotanorsujen tukema hyökkäys epäonnistui ja aiheutti Persian vastahyökkäyksen Jemeniin, joka tuhosi sen muinaisen kuningaskunnan. Abraha mainitaan myös muutamissa kirkollisissa lähteissä. "Martyrium Arethae" mainitsee Etiopian kuningas Elesbaasin asettaneen Abrahan valtaistuimelleen Dhu Nuwasin kuoleman jälkeen. Saman kaltainen tarina mainitaan myös teoksessa "Leges Homeritarum". Tarinat ovat kuitenkin niin suurelta osin ristiriidassa Prokopioksen ja löydettyjen kaiverrusten kanssa, että niiden uskotaan olevan tulosta sekaannuksista nimien kanssa tai poleemisista syistä tehdyistä vääristelyistä.


title: Marjo-Riitta Järvelin

text: Marjo-Riitta Järvelin (o.s. Kallio; synt. ) on suomalainen lääkäri ja elämänkaaren epidemiologian professori Lontoossa Imperial College Londonissa (vuodesta 2002). Tämän ohella hän on Oulun yliopiston sivutoiminen kansanterveystieteen professori (vuodesta 1999) ja Lontoon Brunelin yliopiston vieraileva professori.


title: Marjo-Riitta Järvelin

text:
Järvelin kirjoitti ylioppilaaksi Ylivieskan yhteiskoulusta vuonna 1974. Hän valmistui Oulun yliopistosta lääkäriksi (LL) vuonna 1980 ja lääketieteen ja kirurgian tohtoriksi epidemologiasta vuonna 1989. Hänen lapsuusiän virtsan karkailua selvittäneen, etiologisen epidemiologian aihepiiriin kuuluneen englanninkielisen artikkeliväitöskirjansa aiheena oli "Childhood enuresis : an epidemiological and aetiological survey of seven-year-old children". Järvelin sai lastenlääkärin erikoislääkärin pätevyyden 1987.
Tämän jälkeen hän valmistui vuonna 1994 University of Londonista (Lontoo, Iso-Britannia) ympäristöepidemologian maisteriksi (Environmental Epidemiology and Policy) ja laillistettiin lääkärinä myös Britanniassa vuonna 1998.